
A függetlenségi  párt  szerencsésen  átesett  a mű- 
téten, melynek  végrehajtása  elkerülhetlenül  szükségessé 
vált;  de  tagadhatlan,  hogy  e műtét  után  jelentékeny 
sebláz  mutatkozik.  Az  elvhűség  bevált,  megtette  köte- 
lességét,  de  a válság  felkavarta  a személyi  viszonyokat, 
az  így  támadt  természetszerű  izgatottság  első  sorban  s 
közvetlenséggel  hatott  a kedélyekre,  ez  akadályozta  azt, 
hogy  az  esemény  hordereje  felől  magával  mindenki 
mielőbb  számot  vessen. 

Tagadhatlan,  hogy  a párt  zöme  bizonyos  vonako- 
dással vette  föl  a keztyűt,  melyet  Ugrón  Gábor  elébe 
dobott ; nem  látta,  nem  akarta  látni  a maga  leplezetlen 
valóságában  a minden  áron  való  kormányképesség  és 
a ((fokozatosság))  elméletét ; sőt  talán  nem  látja,  nem 
akarja  látni  mindenki  e pillanatban  sem.  Csodálkozva 
néznek  egymásra  régi  elvtársak  és  jóbarátok,  nem  megy 
fejükbe,  hogy  ők  most  már  ellenfelek  s még  ellen- 
ségekké is  válhatnak.  Hiszen  Ugrón  és  társai  a párt- 
ból nem,  csak  a pártkörből  léptek  ki.  Ámde  a két  fél 
külön  két  sínpárra  helyezkedett,  mely  parallel  fut  kiin- 
dulásakor jó  darabon,  de  az  egyik  észak,  a másik  dél- 
felé hajlik  el,  hogy  soha  többé  ne  találkozzék. 

Tisztába  kell  hozni  minélelőbb  teljesen  a helyzetet, 
a lehangoltság  helyett  a teljesített  kötelesség  megnyug- 


vásával,  fokozott  erélylyel  és  emelkedett  hangulatban 
kell  látni  a párt  hazafias  feladatainak  teljesítéséhez. 
Tisztába  kell  hozni  a helyzetet,  hogy  az  elvtársak  ország- 
szerte sorakozhassanak.  En  úgy  láttam,  hogy  kezdetben 
bizonyos  tartózkodással  volt  odaállítva  az  Ugron-féle 
<(actio»  valódi  természete,  ez  az  oka  főleg,  hogy  a 
tisztánlátást  még  most  is  akadályozza  a szakadás  miatti 
fájdalom,  legyen  szabad  nekem  is  megkísérelni,  hogy 
a helyzet  földerítéséhez  járulhassak. 

Szóljunk  mindenekelőtt  azokról  a felbolygatott  sze- 
mélyi dolgokról;  nem  képeznek  titkot,  egy  idő  óta  a 
verebek  is  a függetlenségi  párt  ügyeiről  csiripolnak  a 
háztetőkön. 

A függetlenségi  pártba  sohasem  tudta  magát  a 
mamelukszellem  befészkelni.  Kossuthhoz  való  viszonya 
is  az  orosz  mondásra  emlékeztet,  mely  szerint  az  isten 
nagyon  magasan,  a czár  nagyon  messze  lakik.  A füg- 
getlenségi párt  benső  szerkezetében  mindig  egy  res- 
publica  volt;  nem  épen  az  északamerikai  Egyesült- 
Államok  vagy  a S váj ez  mintája  szerint,  inkább  afféle, 
milyennek  hajdan  a nemes  községeket  nevezték,  hol 
nemes  ember  volt  a csordásbojtár  is;  bellicose  natio 
volt  az  ily  községek  lakóinak  a nevök.  Szabadság- 
szerető emberekre  nézve  nagy  előny  volt  az  mindig, 
hogy  a saját  körükben  a mamelukszellem  uralkodását 
látni  és  tűrni  nem  voltak  kénytelenek  mint  más  pártok 
tagjai.  Hiszen  még  maga  Deák  Ferencz  sem  volt  képes 
elhárítani  magától  az  udvarlók  tolakodását,  megesett 
nem  egyszer  rajta,  hogy  a maga  jólelkűségében  kész- 
pénznek vette  a léha  hizelkedést.  A kormánypártnak 
utána  is  kellett  nagy  férfiú  minden  áron;  nagy  férfiút 

csinált  Tisza  Kálmánból,  Szápáry  nem  volt  két  hétig 
miniszterelnök,  midőn  egy  épen  nem  jelentékeny  fel- 
szólalása után  azt  mondták  a lapok,  hogy  ezzel  a 
beszéddel  egy  hatalmas  követ  emelt  államférfiúi  nagy- 
ságának talapzatához.  De  a függetlenségi  párt  republi- 
canus  szerkezetének  meg  volt  mindig  az  a hátránya, 
hogy  tagjainak  szabadabban  mozgó  egyénisége  igen 
gyakran  idézett  elő  súrlódásokat.  Könnyű  szép  maga- 
viseletét mutatni  a kormánypártnak,  melynek  körében 
erős  sanctio  van  kötve  a fegyelem  szabályaihoz,  ott  az 
egyes  tagok  jó  magaviseletére,  a hazafiúi  és  párthűség 
öntudatán  kívül  hatalmas  buzdító  eszköz  a harminczezer 
hivatalos  állás,  mely  rendelkezésre  áll;  könnyű  még  a 
mérsékelt  ellenzéknek  is,  melynek  kormányképessége, 
a legújabb  időkig  legalább,  mindig  kétségtelennek  tekin- 
tetett, mely  ennélfogva,  mint  a kaszárnyákban  con- 
signált  katonaság,  mindig  készenlétben  kellett  hogy 
tartsa  magát.  A pártfegyelemnek  ezen  eszközei  nélkül 
kellett  mindig  megélni  a függetlenségi  pártnak  s ezért 
nem  mutathatott  a rend  kedvelőinek  szemében  a többi 
pártokéhoz  hasonló  tetszetős  alakot,  saját  körében 
pedig  a simább  viszonyok  nélkülözéséért  azzal  kellett 
vigasztalni  magát,  hogy  malo  turbulentam  rempublicam 
quam  tutum  servitium,  be  kellett  érni  a nagyobb  sza- 
badság élvezetével  s azonkívül  a szabadságnak  azon 
objectiv  gyakorlatával,  hogy  olykor-olykor  saját  társait 
érdemelve  vagy  érdemetlenlil  anathemával  sújthassa, 
kidobhassa,  sutra  tehesse. 

Gyakran  vádoltatott  a párt  rendetlen  s fegyelmeden 
magaviseleté  miatt ; igazságtalanul,  mert  az  említett 
viszonyokat  figyelmen  kívül  hagyni  igazságosan  nem 


6 


lehet.  De  itt  nem  állapodtak  meg  ellenfelei,  hanem, 
különösen  a régi  48-as  párt  idejében  folytonosan  üldöz- 
ték némely  tagjainak  nem  épen  kormány-  és  salon- 
képes  modora  miatt.  Ezek  a személyi  és  társadalmi 
tekintetek  mindig  nagy  szerepet  játszottak  pártéletünk- 
ben. Az  egykori  baloldali  párt  vulgo  balközép  és  a 
régi  48-as  párt  közt  nem  volt  semmi  elvi  különbség, 
de  csupa  személyi  és  társadalmi  tekintetek  folytán  a 
leendő  excellentiások  pártja  nagyobb  idegenkedéssel 
viseltetett  elvtársai,  mint  akár  maga  a Deák-párt  irá- 
nyában. A 49-eskedés  vádja  hangzott  akkor  a 48-asok 
ellen  szakasztott  oly  módon,  mint  most  a függetlenségi 
és  48-as  párt  ellen,  kormányképességi  s általában  tár- 
sadalmi állása  megóvásának  érdekében  mulhatlanul 
szükségesnek  tartotta  a balközép  a 48-asoktól  való 
tartózkodást.  A személyes  antagonismus  oly  nagy  volt, 
hogy  midőn  a baloldali  párt  1872-ben  hires  országos 
pártgyűlését  tartotta,  nemcsak  erre  nem  hivta  meg  a 
48-asokat,  de  nagy  hévvel  utasította  vissza  még  azon 
indítványt  is,  hogy  a gyűlés  után  tartott  nagy  lakomára 
az  elvtársak  meghivattassanak.  A később  bekövetkezett 
elvtagadásnak  előrevetett  árnya  volt  ez  az  idegenkedés. 
Tegyük  félre  a finnyáskodást,  ez  lett  odakiáltva,  midőn 
nemsokára  az  új  választások  után  észlelhetők  voltak 
a pártbomlás  előjelei;  a balközép  hires  publicistája 
gúny  tárgyáva  erőködött  tenni  a finnyáskodás  szót, 
ugyanő  nemsokára  azután  lyukas  mogyorónak  nevezte 
a baloldal  programmját. 

Óvakodjunk  attól,  hogy  túlságosan  nagy  súlyt  fek- 
tessünk a személyi  viszonyokra,  magunkat  ezeknél 
fogva  más  pártbeli  emberek  insinuatiói  által  élünkből 

kiveretni  ne  engedjük.  Állandó  veszedelmet  képeznek 
ezek  az  insinuatiók.  Színészi  hangokon  szólanak  néha 
nagyrabecsülés,  rokonszenv,  barátság,  sajnálat  hangját 
negélyezve.  Vissza  kell  utasítani  az  ily  barátkozást,  ne 
fájjon  nekik  a más  ember  feje.  És  nem  kell  túlságosan 
bánkódni  a miatt,  hogy  miért  nincs  meg  a pártnál  az 
összhangnak,  a kellemes  együttélésnek  az  a külső  máza, 
mely  más  pártoknál  mutatkozik,  miért  nem  uralkodik 
hasonló  pártfegyelem.  Ez  nem  a mi  kenyerünk,  mi  még 
távol  állunk  attól,  hogy  zárt  sorokba  legyen  szükséges 
alakulnunk,  nekünk  előbb  tért  kell  hódítanunk,  elözön- 
lenünk  a meghódítandó  országot,  majd  csak  azután 
következik  a sor  a főváros  ostromára.  Ugronék  már 
most  sürgetik  a szoros  pártfegyelmet,  a rendszeres  el- 
járást, ((tervszerűséget))  (a  mérsékelt  ellenzék  kedvencz 
szava!)  munkabeosztást,  munkaprogrammot,  úgyszólván 
egy  fiókkormányt  akarnak  alkotni,  mint  a régibb  sáros- 
pataki diákok  vármegyét;  hagyjuk  nekik  ezeket  a bo- 
garakat, Ugrón  Gábor  már  annyira  beleképzelte  magát 
a kormányképességbe,  mint  ha  már  holnap  következ- 
hetnék be  a kormányra  való  meghívatás,  úgy  tesz  mint 
a jó  keresztény,  a ki  szent  életet  akar  folytatni,  mert 
soha  sem  lehet  tudni,  mely  pillanatban  állíttatik  az 
ember  ítélet  elébe.  Ez  anticipatio,  az  időelőtti  buzgalom, 
mely  kárba  vesz.  Nekünk  csak  egy  dologban  kell  tar- 
tani, de  ebben  azután  a legszorosabb  fegyelmet,  az 
elvszilárdságban,  az  elvhűségben  ; az  adja  meg  azt  a 
benső  pártfegyelmet,  mely  nemcsak  a megélhetésre, 
hanem  nagy  dolgok  művelésére  képesek,  all'  das  Übrige 
sind  Fratzen  — mondja  egy  német  író. 

Hasztalan  oly  valamit  követelni,  mire  magukat  az 

emberek  a viszonyok  hatalma  által  késztetve  nem 
erezik,  tért  kell  engedni  az  egyéniségek  kidomborodá- 
sának  s el  kell  tűrni,  ha  ennek  nyilvánulásai  nem  talál- 
koznak mindenikünk  ízlésével.  Oly  pártban,  melynek 
jelszava  ((több  szabadság)),  az  egyéni  szabadságot  sem 
lehet  túlságosan  korlátozni.  És  nem  tanácsos  a túlságos 
korlátozás  által  az  emberek  munkakedvét  elrontani. 
De  hol  is  érvényesüljön  az  önálló  eredeti  gondolkodás- 
mód,  honnan  bocsáttassanak  világgá  eredeti  eszmék, 
ha  nem  épen  a függetlenségi  párt  köréből?  Az  erősen 
fegyelmezett  pártok  chablonok  szerint  dolgoznak,  a fel- 
szólalások ott  megvannak  rendelve  és  el  vannak  vál- 
lalva, az  eredetiség  kihágás  és  extravagantia  gyanánt 
tekintetik;  a parlamentet  a slendrián  uralmától  csak 
oly  párt  mentheti  meg,  melyben  szabad  a mozgás  és 
az  önálló  egyéniség  fentartja  jogait. 

Nagyon  kellemes  volna,  kétségtelenül,  ha  a párt 
tagjai  és  különösen  tevékenyebb  tagjai  mind  olyan 
emberek  volnának,  kik  jeles  tehetségeiknek  buzgó  és 
erélyes  értékesítése  mellett  sohasem  vétenének  azon 
tapintat  ellen  sem,  mely  különösen  egy  szabadabban 
mozgó  társaságban  kétszeresen  szükséges;  jó  volna,  ha 
némelyik  talán  kevesebbet  törődnék  azzal,  hogy  mi- 
képen poszirozhatja  saját  személyiségét  lehető  legked- 
vezőbben ; ha  egy  másik  talán  valamivel  több  figyelmet 
fordítana  némelyeknek  indokolatlan  tehát  tényleg  létező 
fogyatékos  rokonszenvére  s ennek  folytán  Önként  zabo- 
lázná némelykor  ügybuzgalmának  előtérbe  állítását,  ha 
egy  harmadik  talán  kevesebb  kiváltságot  követelne  a 
lángész  csapongásainak  s több  állandóságot,  folytonos- 
ságot, rendszerességet  s — mint  a mérsékelt  ellenzék 

és  Ugrón  mondani  szeretik  — tervszerűséget  hozna 
működésébe.  És  így  tovább.  Jó  volna  szóval,  ha  mind- 
nyájan szentek  és  bölcsek  volnánk  s elég  baj  az,  hogy 
a függetlenségi  párt  is  csak  gyarló  emberekből  áll,  de 
hát  — nagyon  egyszerű,  de  igaz  mondás  — «úgy  kell 
venni  mindent,  a mint  van»,  megrendelni  a párt  szá- 
mára minden  tekintetben  kifogástalan  vezérférfiakat  nem 
lehet,  el  kell  fogadni  azokat,  kiket  — mint  a kálvinis- 
táknál mondani  szokás  — időről-időre  rendel  számunkra 
az  isteni  gondviselés;  és  nem  kell  elfelejteni,  hogy, 
mint  a szentirás  mondja,  mégis  csak  ők  «a  földnek 
savai,  és  ha  a só  megízetlenül  mivel  sózatik  meg?)) 

Szabad  népeknek,  különösen  a classikus  ókor  sza- 
bad népeinek  jellemvonásai  közé  tartozik  a hálátlanság ; 
azaz  egy  darab  szabad  nép,  melyet  függetlenségi  párt- 
nak nevezünk,  gyakran  ugyancsak  igénybe  veszi  azt 
a kiváltságot;  kiméletlenebbül  talán  sehol  nem  ülnek 
ítélőszéket  a párt  vezetői  fölött,  mint  a függetlenségi 
párt  körében.  Ügy  tesznek  mint  a szamajédok,  kik,  ha 
nem  megy  jól  a fókavadászat,  elpáholják  bálványaikat. 
Alaposan  téves  fogalmak  találnak  néha  utat  a párt 
feladatai  s maga  a collegiális  viszony  felől ! Megfeled- 
keznek néha  a felől,  hogy  midőn  a közügyet  szolgál- 
juk, akkor  nem  emberekkel,  hanem  dolgokkal  kell 
foglalkoznunk,  hogy  itt  rokon-  és  ellenszenvnek  befo- 
lyást engedni  s a szerint  sorakozni  nem  szabad;  meg- 
feledkeznek arról,  hogy  a függetlenségi  párt  egészen 
különleges  állást  foglal  el  a többi  pártok  közt  s azért 
a külső  fegyelem  tekintetében  rá  ugyanazt  a mértéket 
alkalmazni  nem  lehet.  Hibáznak  különösen,  midőn  — 
mint  mondani  szokás  — nem  egyszer  felülnek  más 


pártbeli  régi  jó  embereik  suttogásának,  kik  a maguk 
mameluk  észjárása  és  nem  objectiv,  hanem  személyes 
politikát  űző  hajlamaik  mellett  elvi  és  önzetlen  párt- 
állást foglaló  embereknek  helyes  tanácscsal  nem  szol- 
gálhatnak. Helytelenül  fogják  föl  gyakran  a collegiális 
viszonyt.  Mi  tizenhármán,  midőn  kiléptünk  az  elvtaga- 
dásban lévő  balközépből,  egy  pillanatig  sem  haboztunk 
azért,  mert  egy  társaságba  voltunk  lépendők  Están  és 
Sanyival,  azokkal,  kik  ellen  kormány-  és  salonképtelen- 
ség  miatt  — csakis  erről  volt  szó  — kigyót,  békát 
dobott  az  elvgyengülésben  sínlő  nyegleség;  elvhűséget 
kerestünk  és  ügybuzgóságot,  elvrokonokat,  kikkel  váll- 
vetve szolgálhatjuk  meggyőződésünk  ügyét;  egyébbel 
nem  gondoltunk.  De  némelyek  olyformán  látszanak 
gondolkodni,  mintha  egy  politikai  párt  afféle  zártkörű 
társaság  volna,  melynek  egyik  tagja  a másiknak  és 
valamennyinek  társadalmi  magatartásáért  bizonyos  mér- 
tékig felelősséget  vállalni  van  hivatva.  Pedig  ez  teljes- 
séggel  nem  áll,  mert  midőn  egy  párt  kötelékébe  lé- 
pünk, annak  nem  magunk  válogatjuk  össze  tagjait, 
nem  is  tetszésünktől  függ  belépni  vagy  be  nem  lépni, 
mert  ha  be  nem  lépünk,  nem  teljesíthetjük  meggyőző- 
désünk által  kiszabott  kötelességünket.  Midőn  egy  párt 
kötelékébe  lépünk,  el  kell  fogadnunk  társakul  azokat, 
kiket  a választó  felséges  nép  ilyenekül  ránk  octroyálni 
méltóztatik;  a pártkörökbe  lépésre  nézve  is  annak  kell 
mérvadónak  lenni,  hogy  minden  képviselő  született 
tagsági  joggal  bir,  melytől,  rendkívüli  eseteket  kivéve, 
senkit  megfosztani  nem  lehet,  mert  mindenkinek  szük- 
sége van  kötelessége  teljesíthetésének  szempontjából 
arra,  hogy  az  országgyűlési  ügyekről  s a párt  által 

követendő  eljárásról  magának  tájékozást  szerezzen. 
És  nem  arról  van  szó,  midőn  pártkötelékbe  lépünk, 
miképen  tölthetjük  el  legkellemesebben  a mandátum 
idejét,  nem  mulató,  hanem  baj  társakat  keresünk  a köz- 
ügy szolgálatában. 

Primitív  igazságok  ezek,  el  kell  mégis  mondani, 
mert  feledésbe  szoktak  menni  időről  időre  ; és  fele- 
désbe látszanak  menni  épen  most,  midőn  a lefolyt 
válság  által  sok  mindenféle  személyi  kérdés  lett  föl- 
kavarva, s ez  a műtét  után  bekövetkezett  seblázat 
növeli.  Pedig  méltó  és  alapos  panaszra  ez  idő  szerint 
alig  van  ok.  Én  e sorok  írója  talán  elmondhatom, 
visszagondolva  a párt  körében  régebben  fennállott 
személyi  viszonyokra : alios  ego  vidi  ventus.  Mennyi- 
vel nehezebb  volt  a helyzet,  midőn  folytonosan  fen- 
forgott  a külön  mederben  tartott  48-as  pártiaskodás, 
az  antisemitismus  és  némely  megférhetlen  emberek 
örökös  ujjhuzása  s a párt  tagjai  ellen  intézett  táma- 
dása; azokhoz  a viszonyokhoz  képest  csöndes  tó  vizé- 
nek síma  tükre  volt  az  újabb  időkben  a párt  benső 
élete.  Keresztül  gázoltunk  akkor  minden  akadályon, 
mert  a párt  elvi  álláspontjának  tisztasága  s a rendü- 
letlen elvhűség  tűzoszlopként  lebegett  előttünk.  Mi 
lehetne  annak  oka,  hogy  most  hasonlíthatlanul  kisebb 
okok  nagyobb  bajjal  fenyegetnének:  Miért  nem  lát- 
szik teljesnek  a megnyugvás  a fölött,  hogy  a mi  tör- 
tént, jól  történt,  mert  szükséges  volt.  Az  a visszauta- 
sítás, melylyel  az  Ugron-féle  actio  október  i-én  fogad- 
tatott, ne  lett  volna  egyéb  mint  a vis  inertiae  önkényte- 
len hatásának  eredménye,  s a végzett  tiszta  munka  után 
egy  egészségtelen  utólagos  összetákolás  vagy  egy  újabb 


rajbocsájtás  volna  lehetséges? Félre  a kéte- 

lyekkel! A baljóslatú  jelek  csak  azért  mutatkoznak, 
mert  még  nem  látja  mindenki,  nehezére  esik  soknak 
elhinni,  mekkora  veszedelemből  menekült  a párt,  milyen 
volt  az  Ugron-féle  vállalatnak  valódi  természete. 

II 

Az  Ugron-párt  vagy  48-as  párt,  vagy  a mint  az 
elnevezésben  meg  fognak  állapodni,  és  a függetlenségi 
és  48-as  párt  közt  még  nincs  a modus  vivendi  meg- 
állapítva, szükséges  pedig,  hogy  a két  fél  közötti  vi- 
szony mielőbb  tisztába  hozattassék.  Az  Ugronisták  a 
kilépés  előtt  folyvást  azt  mondták,  hogy  ők  független- 
ségi pártiak;  saját  új  körüket  48-as  körnek  nevezték 
el;  az  epochalis  1848-as  szám  megérte  azt,  hogy  a 
viszálkodó  pártok  játéklabdájává  tétessék.  Nevezzék 
magukat  Ugrón  és  társai  bárminek,  a függetlenségi  és 
48-as  párt  közt  és  közöttük  oly  mély  szakadék  tátong, 
mint  az  elvhűség  és  elvtagadás  közt.  Két  dologból 
lehet  ezt  határozottan  következtetni,  egyik  azon  mód, 
mely  szerint  Ugrón  Gábor  a függetlenségi  pártot  meg- 
támadta, másik  a fokozatosság  elmélete. 

A támadás  módja  magának  Ugrón nak  rovására 
esik  és  részben  hű  társa  Bartha  Miklós  rovására. 
A többiek  hasonló  modort  eddig  nem  alkalmaztak, 
sőt  Holló  Lajos  félegyházi  beszámoló  beszédében  recti- 
ficálni  s szelídíteni  igyekezett  Ugrón  nyilatkozatait.  De 
hát  csatlakoztak  Ugronhoz  s ez  által  abban  a fontos 
tényben,  mely  az  Ugron-féle  támadási  modorban  rej- 
lik, részök  van.  Ebben  a támadásban  volt  valami  tér- 

mészetellenes.  A fenevad  nem  eszi  saját  fajtáját,  az 
ember- fenevad  eszi  egyedül,  de  az,  hogy  egy  hajóban 
evező  elv  társ  elvtársát  eként  támadja  meg,  hallatlan 
a pártoskodó  és  politizáló  emberfaj  történetében.  Hanem 
hát  természetellenes  dolgok  nem  léteznek,  s igy  az 
Ugrón  eljárásából  is  csak  azt  lehet  következtetni,  hogy 
ő nem  tartja  többé  saját  fajtájabelieknek  azokat,  kiket 
megtámadott,  mert  ő a maga  részéről  már  leszámolt 
a függetlenségi  párt  elveivel. 

Az  ilynemű  támadást  nem  lehet  kimagyarázni  a 
vérmérséklet  hevességéből,  melynélfogva  különben  sem 
követelhet  senki  magának  kiváltságokat;  az  ily  modor 
az  apostatára  vall,  a ki  már  régebben  megunta  fele- 
kezetét,  sokáig  nem  talált  kellő  ürügyet  és  alkalmat 
a szakításra,  a kit  ingerel  a farkasokkal  való  üvöltés 
kényszerűsége,  mig  végre  ellenállhatlanul  tör  ki  belőle 
a comprimált  unatkozás  és  keserűség.  Ismerjük  az 
apostaták  történetét,  ők  válnak  mindig  volt  hitfeleik- 
nek legelkeseredettebb  üldözőivé*  Nem  kell  messzire 
menni  példákért,  ebben  az  új  alkotmányos  aerában  is 
találhatunk  praecedenseket ; semmi  sincs  új  a nap 
alatt.  Az  az  élesség,  melylyel  most  Ugrón  támadt  saját 
pártjára,  a személyes  momentumok  előtérbe  tolása,  a 
kormányképesség  kellékeinek  követelése  úgy  hasonlít 
a balközépi  elvtagadás  előzményeihez,  mint  egyik  tojás 
a másikhoz.  Ex  ungue  leonem;  a kik  átéltük  azt  az 
időt,  lehetlen,  hogy  megdöbbenve  ne  lássuk  előállani 
most  ugyanazokat  a jeleket. 

És  miként  lehetne  különben  megérteni  azt  a nagy 
animositást  a 49-esek  ellen: 

Államügyész,  a ki  felségsértési  keresetet  akar  meg- 

állapítani,  nem  okoskodhatnék  másképen  Csemegi-para- 
grafusok  általánosságai  és  kétértelműségeiből.  Meg  kell 
tisztítani  a pártot  a 49-es  elemektől,  ez  volt  a jelszó. 
Igen,  megtisztítani,  ez  volt  a szó,  jegyezze  fel  jól 
emlékezete  táblájára  a függetlenségi  párt  minden  tagja, 
a ki  talán  még  némi  búsongással  gondol  vissza  az 
Ugronékkal  folytatott  együttélés  boldog  napjaira.  Pro- 
scribtio-listákat  csinálgattak  a mérséklet  apostolai,  nem 
hozzájuk  illő  modorban,  mert  hisz  az  eljárás,  habár 
csak  mimelés,  egyenesen  a nagy  franczia  forradalomra 
emlékeztetett/  midőn  a terroristák  a guillotine  alá  kül- 
dötték időről-időre  saját  társaikat.  Deliberatiók  foly- 
hattak köztük  a fölött,  hogy  kit  kell  a listába  bevenni 
vagy  abból  kihagyni;  meglehet  volt  köztük  Herodiás, 
ki  apjától  Herodestől  kedvezésképen  kérte  -magának  a 
Keresztelő  János  fejét,  viszont  volt  olyan,  Holló  Lajos 
félegyházi  beszéde  szerint,  a ki  kegyelmet  akart  nyerni 
az  egyik  főbűnösnek,  Polónyinak.  Elvtárs  elvtárssal 
bánhatik-e  igy  ? 

A 49-esség  vádja  teljesen  légből  volt  kapva.  Az 
ilynemű  vád  vissza  lett  már  a párt  részéről  utasítva  a 
parlamentben,  s a visszautasítás  hivatalosan  tudomásul 
vétetett.  Vissza  lett  utasítva,  mint  rágalom.  Ez  hiba 
volt,  túlbuzgóság.  Egyike  azon  kakuk tojásoknak,  me- 
lyeket Ugronék  a párt  fészkébe  kilépésök  előtt  becsem- 
pésztek. Egyszerűen  ráfogás,  valótlanság,  de  nem  rága- 
lom. Azt  hinni  és  mondani  Kossuthtal,  hogy  Magyar- 
ország  mindaddig  nem  lesz  igazán  független  ország, 
mig  koronáját  egy  más  állam  fölött  is  uralkodó  feje- 
delem viseli,  nem  lehet  becsületbe  vágó  dolog.  A 49-es- 
séget  pedig  csakis  igy,  a Kossuth-féle  incompatibilitás 

tormájában  lehetne  mint  politikai  programmot  formu- 
lázni;  az  1849-iki  april  14-iki  actusból,  mely  nem  egy 
elvnek  proclamálása,  hanem  csak  egy  politikai  cselek- 
vény  volt,  pártprogrammot  csinálni  nem  lehet.  Az  össze- 
férhetlenség  elvét  vallani  szabad  mindenkinek,  teljesen 
jogosult  volna  egy  ily  politikai  pártnak  létezése.  Ha 
Olaszországban  és  Spanyolországban  van  köztársasági, 
ha  Francziaországban  van  monarchikus  párt,  nálunk  is 
lehetne  olyan,  melynek  programmja  egyenesen  az  állam 
fennálló  alapjára  vonatkoznék.  E párt  a mentelmi  jog 
ótalma  alatt  föl  is  léphetne  programmjával  a parla- 
mentben; mit  mondana  hozzá  az  államügyész,  ha  saj- 
tóban és  választók  gyűlésein  akarna  magának  csinálni 
propagandát,  más  kérdés. 

Hanem  hát  ilyen  párt  nálunk  történetesen  nem 
létezik;  sem  párt,  sem  árnyalat  vagy  töredék,  sem 
egyes  politikus.  Nem  létezik  most,  mivel  nem  létezett 
negyedfélszáz  év  óta,  azon  idő  óta,  midőn  I.  Ferdinand 
és  Zápolya  János  képében  Magyarországnak  két  királya 
volt.  A függetlenségi  pártnak  attól  az  időtől  fogva 
soha  sem  állott  programmjában  a más  országok  fölött 
is  uralkodó  osztrák  háztól  való  elszakadás.  Bethlen 
Gábornak  felajánlották  harczközben  a koronát,  Rákó- 
cziék  Szécsényben  proscribálták  az  uralkodóházat,  Debre- 
czenben  1849-ben  kimondottuk  a trónvesztést,  de  ez 
soha  sem  történt  premeditálva  és  programmszerüleg,  az 
ősök  mindig  abban  reménykedtek,  hogy  Magyarország 
lehet  független  ország  az  osztrák  ház  alatt,  Kossuth 
maga  48-as,  ha  úgy  tetszik  personalunionista  volt 
1848-ban.  A trónvesztés  kimondása  soha  sem  ■ volt 

más,  mint  a nyílt  harcz  fejleménye,  mint  a hajóknak 
a sereg  háta  mögött  való  elégetése. 

De  a ki  48-as  akar  lenni,  annak  a 49-et  perhor- 
rescálni,  a 49-eseket  megbélyegezni  akarni  nem  szabad, 
mert  48  és  49  szorosan  együvé  tartozik,  49  úgy  kö- 
vetkezik 48  után,  mint  a B az  A után.  49  képezi 
48-nak  sanctióját,  mert  azt  jelenti,  hogy  a nemzet 
magát  féregként  eltapostatni  nem  engedi,  erőszakosan 
megtámadott  törvényeit,  alkotmányát  vére  hullásával 
is  kész  megvédeni.  A megbélyegzett  49  elvetésével  a 
48  csak  olyan  marad,  mint  az  afféle  írott  malaszt- 
törvény,  melynek  sanctiója  nincs  s akkor  az  Ugronék 
által  a régi  Irányi-féle  48-as  pártból  elhalászott  48-as 
czím  is  csak  üres  czím  marad;  jogczím  igenis  a ccgutge- 
sint»  képesítvény  elnyerésére,  mert  szemben  azon  kap- 
csolatossággal, melyben  eddig  48  és  49  állottak,  szem- 
ben a függetlenség  ((kétértelműségével)),  a 49-től  el- 
választott, megtisztított  48  eszméje  kétségtelenül  nagy 
haladást,  jelent  — hátrafelé.  Az  ilyen  48-asság  csak 
olyan,  mint  például  a Hegedűs  Sándoré  vagy  másoké, 
kik  mellöket  verik  s azt  mondják  : mi  is  48-asok  va- 
gyunk. A 48  minden  prestige-je  épen  a 49-ben  rejlik; 
ettől  elválasztva  a 48-as  czím  ép  úgy  denaturáltatha- 
tik,  elkallódhatik,  mint  a szabadelvű  czím,  mely  annyira 
jutott,  hogy  most  már  egyenlő  a reactionariussal.  A 49 
megtagadásával  háttérbe  szorul  48-nak  legfontosabb 
része,  mindazok  a vívmányok,  melyek  a nemzeti  sza- 
badság érdekében  létrejöttek  s az  egészből  nem  marad 
egyéb,  mint  a robot  eltörlése  s a közadózás  behoza- 
tala, szóval  mindazok  a retormok,  melyek  az  újabb 
korban  minden  országban  chablonszeriileg  behozattak. 

De  ránk  nézve  épen  a közjogi  vívmányok  voltak  a 
legfontosabbak,  ezek  adják  meg  a 48-nak  igazi  jel- 
legét s ezekért  kellett  megvívni  a 49-et.  A robot  el- 
törléséért s a többi  ilynemű  vívmányokért  eldicsérik 
Kossuthot  országszerte  a kormánypárti  és  mérsékelt  ellen- 
zéki emberek  is,  de  az  igazi  Kossuth-cultus,  mely  a nép 
szívében  él,  a nemzeti  szabadság  hősét  s a teljes  és 
absolut  nemzeti  függetlenség  eszméjének  zászlótartóját 
illeti.  S maga  ez  a még  mindig  gyenge,  gyarló,  vesze- 
kedő s épen  e perczben  nem  nagyon  épületesen  sze- 
replő függetlenségi  párt  is  csak  azért  birja  ország- 
szerte minden  pártbeli  embereknek  nyilt  vagy  titkos 
rokonszenvét,  mert  ő tartja  fenn  a nemzeti  független- 
ség traditióit  s a nemzetnek  ahhoz  való  elévülhetlen 

jogát;  jól  esik  tudni  más  pártbeli  embereknek  is,  hogy 
van  a ki  virraszt  a nemzeti  szabadság  vesztatiize  mel- 
lett, míg  ők  az  epret  szedik.  Tagadja  meg  a függet- 
lenségi párt  igazi  jellegét,  majd  megdicsérik  érte 
officiususan,  de  a közönség  nem  lát  benne  egyebet, 
mint  egy  csoportját  a strébereknek,  mely  a nemzeti 
szabadság  religióját  híven  ápoló  nép  hátán  szeretne 
többségre  jutni  s ezzel  felhágni  a kormányképesség 
fokára,  hogy  azután  magát,  népet,  országot  ott  felejtse 
a közösügyes  boldogság  hínárjában. 

A ki  igazi  48-as,  annak  nem  az  úgynevezett  49-esek- 
től,  hanem  régi  baloldali  nyelven  szólva,  a puhulóktól 
kellene  megtisztítani  akarni  a pártot,  mert  ezektől 
lehet  félteni  a függetlenség  ügyét.  A kornak  áramlata 
kétségtelenül  a puhulás  felé  hajtja  az  embereket.  Nagy 
és  tartós  izgalmak  után  a feszült  erkölcsi  rugók  le- 
eresztése mindig  a reactio  malmára  hajtja  a vizet. 

A szatmári  békekötés  utáni  korszaknak  mását  éljük  ez 
idő  szerint.  Élvezni  akarja  mindenki  a visszaállított 
alkotmányt,  a hivatalosan  hirdetett  boldogságot,  az 
anyagiasság  orgiákat  ül;  circumit  leo  rugiens,  a biro- 
dalmi egység  soha  nem  nyugvó  törekvése.  A véderő- 
vitánál láttuk,  mily  közel  állottunk  egy  nevezetes  alkot- 
mányos jog  elvesztéséhez,  egy  nagy  parlamenti  nem 
is  vitára  de  csatára  volt  szükség,  szövetkezve  az  utcza 
mozgalmával,  hogy  elmúljék  tőlünk  a pohár ; nagy  szó- 
nokok erős  dialecticájának  éles  górcsöveire  volt  szük- 
ség,  hogy  a vakok  is  lássák  végre  a halálthozó  bacil- 
lusokat.  S ily  körülmények  közt  akarnák  Ugronék  el- 
hallgattatni a függetlenség  eszméjének  hangosabb  és 
élesebb  nyilvánulását ; ily  körülmények  közt  akarnák  oda 
vinni  a dolgot,  hogy  teljesen  feledésbe  menjen  a múltnak 
minden  sérelme,  kivételesen  az  igazi  állami  független- 
ségnek  még  fogalma  is,  pragmatica  sanctio  és  perso- 
nalunio  maradjon  az  idők  végéig  a magyar  elmének 
és  szívnek  egyedüli  tápláléka,  tilalmas  maradjon  az 
igazi  nemzeti  függetlenség  még  aspiratióinak  is! 

Lankadástól,  puhulástól  kell  óvni  a közérzületet, 
mert  oly  korban  élünk,  melyben  erre  nagyon  is  haj- 
landó. De  meg  kellene  óvni  a függetlenségi  pártot 
attól  is,  hogy  magát  nevetségessé  tegye.  Azzá  teheti 
magát  a loyalitási  túláradozás  által,  mely  a 49-esség 
elkárhoztatásával  karöltve  jár.  Nyilvánosan  nem  rójja 
meg  az  effélékért  a pártot  senki,  természetesen,  sőt 
megdicséri,  de  gondol  egyet  hozzá  magában.  Quis  tule- 
rit  Grachos  de  seditione  quaerentes,  ki  nem  találná 
visszásnak  és  nevetségesnek,  midőn  a függetlenségi  párt 
loyalitásban  a többi  pártokon  túltenni  erőlködik?  Az 

illoyalitás  vádjától  annyira  szabadkozni,  rágalomnak 
nevezni  — ez  oly  aggszüzies  pruderie,  melynek  egé- 
szen távol  kellene  állani  a szélbali  ember  hajlamai  col, 
mert  ez  neki  nagyon  rosszul  áll.  Az  illető  helyen 
vagy  ravaszkodásnak  veszik,  melyre  csakis  egy  gúny- 
mosoly a felelet,  vagy  annak  bizonyságául,  hogy  a sze- 
repéből ekként  kiesett  párt  meghasonlásbán  van  ön- 
magával s akkor  nem  adnak  rá  többé  semmit  egy- 
általában. 

Miképen  gondolta  Ugrón,  függetlenségi  vagy  48-as 
létére  kizárhatni  a pártból  azokat,  kiknek  abban  helyet 
foglalni  ősi  és  természetes  joguk  van?  Hiszen,  ha  van- 
nak olyan  emberek,  milyeneket  a nagyon  fogyatéko- 
sán definiált  49-es  minősítéssel  akar  megjelölni,  de 
ha  vannak  általában  idealisták,  túlzók,  rajongók  vagy 
akár  forradalmi  hajlamokkal  saturált  emberek,  a kik 
különben  méltán  követelnek  és  kapnak  is  részt  a köz- 
ügyekhez szólásban,  ezeknek  ép  úgy  természetes  helyük 
van  a parlamentnek  legelőbbre  haladt  pártjában,  mint 
a mily  természetes  helyök  van  a strébereknek,  a koncz- 
lesőknek,  a minden  néven  nevezendő  reactionariusok- 
nak  abban  a táborban,  mely  a hatalomnak  van  birto- 
kában, mely  a tényleges  állapotot  akarja  conserválni. 
S melyik  a becsesebb  anyag?  Minden  hadseregnek 
megvannak  a maga  szélső  szárnyai,  portyázó  és  utána 
vonuló  elemei.  Ha  Ugrón  teljességgel  nem  akarja  meg- 
tűrni a 49-eseket,  ha  nem  akar  oly  táborban  lenni, 
melyben  az  ilyen  elemek  helyt  foglalnak,  azzal  csak 
azt  árulja  el,  hogy  egyáltalában  nem  akar  megmaradni 
a függetlenségi  vagy  48-as  zászló  alatt ; ő ebben  a 
táborban  nem  találja  többé  helyét,  ő gondolatban  már 

egy  más  táborban  él,  melynek  megalakítására  szeretné 
ugyan  megtartani  a választóknak  azt  a zömét,  mely 
eddig  a függetlenségi  pártnak  szolgáltatta  harczosait,  de 
a melyet,  midőn  a korona  megnyert  bizalmával,  az  elő- 
kelő osztályok,  talán  a magas  clerus  és  aristocratia 
támogatásával  szeretné  kipótolni  a kimustrált  49-es 
elemek  helyét,  teljesen  ki  akarva  forgatni  jelleméből. 

III. 

De  hát  mindez  csak  félpróba.  Teljes  azok  előtt, 
kik  kellő  mértékben  figyelembe  veszik  a lélektan  sza- 
bályait, kik  szemtanúi  voltak  annak  az  evolutiónak, 
melyen  a régi  balközép  keresztül  ment ; de  Ugrón  és 
társai  azt  fogják  mondani  és  lesznek  mások  is,  kik 
ezt  nekik  elhiszik,  hogy  mindez  csak  gyanúsítás.  Ám 
legyen  ; szolgálhatunk  teljes  próbával  is  és  ezt  a foko- 
zatosság tanában  találhatjuk  föl. 

Fokozatosan,  rázkódtatás  nélkül  kell  keresztülvinni 
a függetlenségi  és  48-as  párt  programmját  általában, 
így  kell  létrehozni  nevezetesen  a magyar  hadsereget  — 
ezt  mondják  Ugronék.  Maradjunk  a hadsereg  kérdé- 
sénél, mint  a mely  a függetlenségi  párt  programmjának 
első  és  sarkalatos  pontját  képezi.  Erre  nézve  Ugrón 
nyilatkozatai  a következő  két  tétel  körül  csoportosul- 
nak : 1 . A magyar  hadsereg  behozatalát  elő  kell  készí- 
teni. 2.  Magát  az  átalakítást  végre  lehet  hajtani  öt 
év  alatt. 

Mielőtt  ezzel  a programmal  tüzetesebben  foglal- 
koznánk, egy-két  megjegyzést  kell  előre  bocsátanunk. 
Ugrón  azt  mondja,  hogy  egy  politikai  programúinak  el- 


fogadtatását  csak  akkor  lehet  várni,  ha  annak  gyakor- 
lati kivihetősége  a részletes  megismertetés  és  a kivitel 
módozatainak  előleges  megjelölése  által  kellőleg  ki- 
mutattatik  és  bebizonyíttatik.  Ezt  a tételt  két  oknál 
fogva  nem  lehet  elfogadni,  először  azért,  mert  az  általa 
kívánt  bebizonyításra  szükség  nincs,  másodszor  azért, 
mert  azoknak  a részleteknek  előleges  megállapítása 
lehetetlen. 

A függetlenségi  párt  programmja  tiszta  és  világos, 
e tekintetben  nem  is  hallott  ellene  senki  kifogást.  Az 
állami  függetlenség  teljesen  tiszta  fogalom ; nem  valami 
új  találmányról,  hanem  azon  állapotról  van  szó,  mely- 
ben a világnak  legfőbb  nemzetei  léteznek ; a teljes 
állami  függetlenség,  ez  a nemzeti  létnek  normális  fór- 
mája,  abnormis  azoknak  a nemzeteknek  állapota,  me- 
lyek az  állami  függetlenséget  nem  élvezik.  Abnormis 
helyzetben  vagyunk  mi  is  negyedfélszáz  év  óta,  az  absolut 
függetlenséghez  eléviilhetlen  jogot  tartunk,  de  ez  csak 
virtualitás  és  aspiratióink  tárgya.  Azonban  a mi  ab- 
normis helyzetünk  is  egy  consolidált  állapotot  képez, 
teljesen  tiszta  és  világos  az  is,  hogy  milyen  mérvével 
vagyunk  készek  beérni  az  állami  függetlenségnek,  erre 
nézve  szabatosság  tekintetében  programmunk  nem  hagy 
fel  semmi  kívánni  valót.  És  nem  lehet  rá  mondani  még 

azt  sem,  hogy  bármily  tisztának  és  világosnak  látszas- 
sák is  valami  elméletben,  eszme  vagy  felállított  tétel 
alakjában,  a tűzpróbát  mégis  csak  a kivitel  megkísér- 
lése, a gyakorlat  szolgáltatja,  ezért  kell  már  előre  fog- 
lalkozni a kivitel  módjával  és  részleteivel.  Erre  sincs 
szükség,  ha  lehetséges  volna  is  előre  hosszú  időre  meg- 
állapítani a részleteket.  Nincs  szükség  azért,  mert  a 


mi  állami  függetlenségünk,  úgy  a mint  most  program- 
munkban  követeljük,  életbe  volt  léptetve  és  tényleg 
fungált  1848-ban  s nem  azért  szűnt  meg,  mert  in  se 
et  pro  se  helytelen  conceptiónak  bizonyult,  hanem 
egyedül  azért,  mert  az  udvarnak  és  Ausztriának  nem 
tetszett  s a tudvalevő  tényezők  által  a tudvalevő  módon 
erőszakosan  forgattatott  föl. 

Ha  ezt  Ugronék  kétségbe  vonják,  akkor  igazat 
adnak  az  1848-iki  reactiónak,  akkor  hiába  akarnák  ők 
is  a maguk  részletezéseivel  és  bizonyítgatásaival  a magyar 
1848-as  programm  keresztülvitelét  biztosítani,  akkor 
ők  komolyan  és  őszintén  nem  vehetik  czélba  a 48-as 
programmnak  sem  egyszerre,  sem  fokozatosan  való  ke- 
resztülvitelét, akkor  ők  nem  48-asok,  hanem  el  van 
nak  határozva  lélekben  és  gondolatban  arra,  hogy  el- 
fogadják az  1867-iki  közösügyes  alapot,  delegatióstul, 
mindenestül. 

Hagyján,  ha  csak  a programmtartalmának  bár  telje- 
sen fölösleges  praecisirozását  vette  volna  czélba  Ugrón, 
de  az,  hogy  a kivitel  módiát  akarja  előre  programm- 
szerüleg  meghatározni,  oly  valami,  a mi  álmélkodást 
idézett  elő  mindenkinél.  Ki  tudja  mily  távolságban  van 
a megvalósítás  idejének  megérkezése,  mi  minden  tör- 
ténik akkoráig,  milyenek  lesznek  az  akkori  körülmények. 
És  szerinte  előbb  át  kell  esni  az  előkészítés  stádiumán, 
például  előbb  nevelni  kell  a magyar  hadsereg  számára 
magyar  tiszteket  s majd  csak  akkor,  ha  meg  lesz  minden, 
mi  az  előkészítéshez  tartozik,  lehet  hozzáfogni  a magyar 
hadsereg  felállításához,  hogy  ez  azután  öt  év  alatt 
végrehajtassák.  Évtizedekről  lehet  szó  s ő már  most 
előre  akar  mindent  kiczirkalmazni;  és  mindaz,  a mi 


most  meg  volna  állapítandó,  programmszerüleg  köte- 
lező lenne  évtizedeken  át,  discussio  és  controversia 
tárgya  volna  állandóan  hosszú  éveken  át;  innánk  a 
medve  bőrére  vagy  összekapnánk  fölötte,  mielőtt  a 
medvét  meglőttük  volna.  Hallottunk  sok  dicséretet 
Ugrón  szónoki  képességéről,  hallottunk  az  ellentábor- 
ból örömrivalgást  pártbontó  vállalkozása  fölött,  de-  azt, 
hogy  ezekben  a jövő  zenéjeféle  gondolatokban  állam- 
férfiúi eszmét  látott  volna  valaki,  eddig  ugyan  nem 
tapasztaltuk.  Tartózkodott  is  ő maga  is  attól,  hogy  egy 
teljesen  megállapított  és  rendszerbe  foglalt  tervvel  álljon 
elő,  a mit  pedig,  miután  egész  actiójának  tárgyilagos 
alapját  ezen  kiczirkalmazás  képezi,  méltán  meg  lehetett 
volna  várni ; elmondott  egyszer  és  máskor  is  sok  minden,- 
félét,  kiterjeszkedett  még  apró  részletekre  is,  de  egész 
előadása  rhapsodicus  maradt,  érezte,  úgy  látszik,  hogy 
e téren  nincs  biztos  talaj  lábai  alatt. 

De  ez  az  egész  dolog  korántsem  oly  képtelenség, 
milyennek  első  tekintetre  látszik.  ccEbben  az  őrültség- 
ben van  rendszer.))  Hogy  jobban  rámutathassunk,  kissé 
bővebben  kell  vele  foglalhoznunk,  bár  mennyire  vissza- 
tetsző is  foglalkozni  oly  valamivel,  mi  oly  kevéssé  bir 
a komolyság  criteriumával. 

Szükséges-e,  czélszerü-e,  hogy  a magyar  hadsereg 
ne  egyszerre,  hanem  hosszabb  előkészítés  után  fokoza- 
tosan állíttassák  föl ; könnyebben  meg  lehet-e  nyerni  a 
korona  beleegyezését  a függetlenségi  vagy  48-as  pro- 
gramúi megvalósításához  az  ily  eljárásnak  kilátásba 
helyezésével  ? 

Ha  addig  nem  akarjuk  felállítani  a magyar  had- 
sereget, mig  nem  mentünk  át  az  előkészítés  stádiumán, 

mi g például  nem  neveltünk  megfelelő  számú  magyar 
tiszteket,  akkor  várhatunk  vele  az  idők  végéig.  Mind- 
addig, mig  nem  lesz  elhatározva  a magyar  hadsereg 
felállítása,  mindazon  okok  és  körülmények,  melyek  most 
a magyar  ifjakat  a szolgálattól  visszatartják,  fenn  fog- 
nak állani  változatlanul.  Az  a körülmény,  hogy  Ugrón 
Gábor  foglalta  el  a ministerelnöki  széket  a fokozatos- 
ság programmjával  s hogy  most  már  megkezdődnek  a 
magyar  hadsereg  felállítására  szükséges  előkészítő  lépé- 
sek előzményei  fölött  a ((tárgyalások)),  nem  nyújtana 
a magyar  szülőknek  elegendő  biztosítékot  arra  nézve, 
hogy  magyar  hadseregbeli  tisztek  lesznek  fiaikból,  mert 
hát  ki  tudja  mikor  fogna  még  a valóságos  felállítás 
bekövetkezni.  Ha  fel  akarjuk  állítani  a magyar  had- 
sereget, nincs  más  mód,  mint  megtartani  egyelőre  a 
magyar  ezredekben  szolgáló  osztrák  tiszteket.  Köszö- 
nöm az  ilyen  magyar  hadsereget,  ezt  mondják:  Én 
beérném  az  ilyennel  is  csak  lenne  minél  előbb.  Ha  az 
osztrák  tiszteket  megesketjük  a magyar  alkotmányra, 
magyar  tisztekké  lesznek,  mint  tisztességes  emberek 
megtartják  esküjüket.  Az  osztrákokban  különben  meg- 
van az  a virtus,  hogy  azt  tartják : dessen  Brod  ich  esse, 
dessen  Lied  ich  singe.  Reménylenünk  kell,  hogy  a had- 
sereg szétválasztása  után  most  nem  fog  azonnal  követ- 
kezni a két  hadseregnek  egymás  elleni  vezénylése,  de 
még  ha  ily  eshetőségekre  gondolunk  is,  ne  feledjük  el 
az  épen  most  Aradon  fölélesztett  emlékeket,  ne  feled- 
jük el,  hogy  voltak  az  osztrák  tisztek  közt  olyanok  is, 
kiket  az  idealismus  és  hősiesség  elvitt  az  aradi  Golgotháig. 

Ez  nem  akadály;  és  még  ennél  kisebb  baj  volna  az, 
hogy  nem  is  kapnánk  hadügyministernek  való  embert. 

Mert  hát  Ugrón  ezt  is  felhozta.  Ilyet  is  nevelni  akarna 
előbb  s majd  csak  azután  fogjunk  a magyar  hadsereg 
felállításához  ? Majd  csak  fogunk  egyet  valahol,  minden- 
esetre inkább  egy  Mészáros  Lázárt,  mint  egy  Fejérváryt, 
ha  nem  katonát,  hát  czivil  embert;  e miatt  majd  csak 
megleszünk  valahogy.  Ez  az  akadály  egy  cathegóriába 
tartozik  a consulsági  bútorok  fölötti  osztozás  nehéz- 
ségével. 

Miért  kellene  az  előkészítés  stádiumán  túl  még  öt 
év  a tényleges  fölállításhoz,  miért  állítanánk  fel  csak 
egy-egy  hadtestet  évenkint?  A magyar  ezredek  meg- 
vannak, a territoriális  rendszer  keresztül  vitetett,  az 
egész  kettéválasztás  csak  annyiból  állana,  hogy  halb 
rechts,  halb  links!  Segédcsapatok,  tábornoki  kar,  fel- 
szerelés és  készletek  — mindezekből  ezer  akadályt 
kovácsolhat  természetesen  a nemakarás,  mely  mindig 
sok  nyögéssel  jár,  de  ha  megvan  az  akarat,  önként  elsi- 
mul s elenyészik  minden  akadály.  Ezt  pedig  föl  kell 
tennünk,  hogy  az  akarat  meglesz,  mert  hiszen  békés 
úton  alkotmányos  eszközökkel  akarjuk  a függetlenségi 
programmot  megvalósítani.  Mihelyt  egyszer  elérkezik  a 
függetlenségi  párt  programmja  részére  az  idők  teljes- 
sége, mihelyt  meglesz  az  illetékes  tényezők  beleegye- 
zése, a magyar  hadsereg  úgy  fog  előállani,  mint  Minerva 
kész  fegyverzetben  Jupiter  fejéből,  vagy  így  vagy  épen 
nem. 

A hadászati  tudományban  való  nagy  járatosság  negé- 
lyezésével  szoktak  előadatni  mind  ezen  nehézségek,  pedig 
ezek  kiválóan  politikai  természetűek;  az  igazi  tudomá- 
nyos képzettség,  és  annál  könnyebben,  minél  nagyobb, 
majd  tud  pactálni  a politika  exigentiáival. 

Micsoda  szerencsétlen  gondolat  az,  hogy  azért  szük- 
séges a hadsereg  fokozatos  átalakítása,  mert  határun- 
kon áll  a muszka,  hadseregünk  harczképességét  nem 
szabad  meggyengíteni  egy  pillanatra  sem ! A muszka 
ott  áll  évek  óta,  azóta  ráértünk  volna  hadseregünket 
átalakítani,  akár  fokozatosan  is,  és  ott  fog  állani  még 
isten  tudja  meddig.  Addig  várjunk,  mig  onnan  eltaka- 
rodik, hogy  azután  egész  kényelemmel  láblógázva  fog- 
hassunk előbb  az  előkészítéshez,  majd  a keresztűlviteli 
öt  éves  cy dúshoz?  Az  alatt  a muszka  visszajöhet 
kétszer  is.  Ha  hozzáfogunk  a fokozatos  átalakításhoz 
addig,  mig  farkasszemet  kell  nézni  a muszkával,  akkor 
épen  azt  teszszük,  hogy  hosszú  időre  csináljuk  meg  a 
desorganisatio  állapotát,  állandósítjuk  az  átalakulási  álla- 
pot bizonytalanságát,  állandóan  csökkentjük  a hadsereg 
harczképességét.  Nem  sokkal  czélszerübb-e  gyorsan  és 
erélyesen  átesni  a műveleten  s megszerezni  minél  előbb 
a monarchia  részére  a harczképességnek  azt  a foko- 
zását, melyet  a magyar  hadsereg  felállításától  várni 
lehet;  hiszen  az  volt  mindig  egyik  fontos  érvünk,  hogy 
mindaddig  nem  érezhetjük  magunkat  biztosságban,  míg 
az  osztrák  czopf  helyett  egy  hazafiuságtól  lelkesülő  s 
a magyar  nemzet  harczias  tulajdonságait  teljes  mérték- 
ben érvényesítő  hadseregre  nem  támaszkodhatunk. 

A fokozatosság  tehát  sem  szükségesség,  sem  czél- 
szerűség  által  indokolva  nincs,  sőt  a czélszerűségi  szem- 
pont egyenesen  ellene  szól.  De  azt  hiszik  talán,  hogy 
a koronát  könnyebben  meg  lehet  nyerni  a független- 
ségi  programm  részére  a fokozatosságnak  kilátásba 
helyezésével?  Azt  akarják  elhitetni  a függetlenségi  párt 
közönségével,  hogy  ez  az  útja  annak,  hogy  a pártnak 

ogyik  legfőbb  óhajtása  habár  nem  rögtön,  de  biztosan 
teljesedésbe  menjen  ? 

Igenis  teljes  joggal  remélhetik,  hogy  a fokozatos- 
ság programmjával  a korona  bizodalmát  megnyerik. 
És  itt  van  épen  az  egész  Ugron-féle  actiónak  cso- 
mója, itt  mutathatunk  rá,  hogy  mindaz,  mit  ő a ki- 
viteli módozatoknak  előre  való  meghatározásáról  beszél, 
maga  a fokozatosság  tana  korántsem  oly  képtelenség, 
milyennek  első  tekintetre  látszik.  Tudja  Pál,  mit  kaszál. 

A korona  nem  fogja  elfogadni  a fokozatosság  pro- 
grammját,  hanem  igenis  elfogadja  azokat  az  ember  eket , 
kik  a fokozatossági  programmal  állanak  elébe.  Nem 
fogadja  el  a fokozatosság  programmját  valószínűleg 
azért  sem,  mert  maga  sem  tartaná  czélszerűnek  a foko- 
zatos átalakítással  egy  hosszas  provisorius  állapotot 
létrehozni  s ezzel  a hadsereg  harczképességét  hosszú 
időre  kétessé  tenni,  de  nem  fogadja  el  főleg  azért, 
mert  neki  a hadsereg  kettéválasztása,  a magyar  had- 
sereg, nem  kell  sem  egyszerre,  sem  fokozatosan.  És 
ha  nem  akarja  a czélt,  természetesen  nem  akarja  az 
eszközöket,  nem  fog  rálépni  arra  az  útra,  mely  a 
magyar  hadsereg  felé  vezet  s nem  fogja  megengedni, 
hogy  az  általa  kinevezett  kormány  ebben  az  irányban 
egyetlen  lépést  tegyen.  De  igenis  kész  lesz  szóba 
állani  a fokozatossági  programm  embereivel,  mihelyt 
ezeknek  esélyeik  lesznek  a parlamenti  többség  elnye- 
résére, mert  tőlük  nem  fogja  félteni  a közös  hadsereg 
intézményét  s az  ezen  nyugvó  birodalmi  egység  rend- 
szerét. 

A fokozatossági  formula  szabad  kezet  enged  a 

koronának  és  oly  tág  keretet  biztosít  a hivatalba  lépő 

függetlenségi  vagy  48-as  kormánynak,  hogy  azon  belől 
azt  csinálhat  a párt  programmjának  mellőzésére  és  ki- 
játszására, a mit  akar.  Axiómának  tartatott  eddig  a 
közjogi  ellenzéknél  az  egész  vonalon,  így  volt  mondva 
a bihari  pontokban  is,  hogy  a párt  az  1867-iki  közos- 
iigyes  alapon  kormányzást  nem  vállal,  ezt  csak  az 
esetben  teheti,  ha  elveinek  teljes  keresztülvitele  a 
korona  beleegyezése  által  is  biztosítva  van.  Ezt  a sar- 
kalatos tételt  Ugronék  elejtik,  elejtik  nemcsak  az  által, 
hogy  a pure  et  simple  megvalósítás  helyett  az  elő- 
készítés és  ennek  befejezése  után  a fokozatos  végre- 
hajtást helyezik  kilátásba,  de  elejtik  egyenesen,  mert 
Ugrón  kimondotta,  hogy  a függetlenségi  pártnak,  ha 
többségre  jut,  el  kell  vállalni  a kormányt  a mostani 
alapon,  a pártnak  be  kell  menni  a delegatióba,  s majd 
azután  kell  igyekeznie  keresztül  vinni  a maga  elveit. 
Az  ily  módon  való  kormányvállalás  és  a fokozatos 
eljárás  az  ő programmjában  a legszorosabb  kapcso- 
latban áll.  íme  az  új  48-as  párt  álláspontja,  szemben 
még  a volt  balközép  álláspontjával  is. 

Micsoda  esélyei  volnának  ennek  folytán  a függet- 
lenségi prőgramm  keresztülvitelének?  Képzelheti-e  azt 
valaki,  hogy  az  új  függetlenségi  vagy  48-as  kormány- 
nak, a mint  beül  a nyeregbe,  az  lesz  első  dolga,  hogy 
a koronával  szemben  fölvesse  a magyar  hadsereg  fel- 
állítására szükséges  előkészületeknek  kérdését?  Vájjon 
azért  ült-e  be  a piros  bársonyszékekbe  ma,  hogy  a 
korona  visszautasító  nyilatkozata  folytán  azokat  holnap 
másoknak  átengedje?  Nem  fogja-e  azt  tartani  felada- 
tának, hogy  mindenekelőtt  gondosan  kipuhatolja,  vájjon 
megkisérelheti-e . a kérdés  megtételét  s ha  erre  a pilla- 

nat  épen  kedvezőnek  nem  mutatkozik,  várjon  valami 
alkalmas  körülményre  vagy  fordulatra,  várjon  esetleg 
éveken  át  s magát  ottfelejteni,  mint  a kinek  nem  is 
volt  más  feladata,  mint  beülni  a bársonyszékekbe  ? 
S a korona  mit  fog  adni  az  oly  emberekre,  kik  már 
oly  lényeges  concessiót  tettek  a baloldali  párt  eredeti 
álláspontjából,  mely  nem  azt  mondta:  a magyar  had- 
sereg felállításának  irányában  akarjuk  a hadügyet  fej- 
leszteni, hanem  azt  mondta:  magyar  hadsereget  aka- 
runk. A korona  igen  jól  fogja  látni,  kikkel  van  dolga 
s cselekedni  fog  a szerint.  S a magyar  hadsereg  elő- 
készítése s fokozatos  életbeléptetése  helyett  majd  fogunk 
látni  a mostaniakhoz  hasonló  fejleményeket,  a közös 
hadsereg  intézményének  fokozatos  megcsontosodását,  a 
honvédségnek  a honvédjellegből  való  fokozatos  kivet- 
kőztetését,  függetlenségi  vagy  48-as  kormány  auspi- 
ciumai  alatt,  a 48-as  programm  nagyobb  dicsőségére. 

Hát  lefelé  mit  fog  mondani  az  új  kormány  annak 
a közönségnek,  mely  örömrivalgással  üdvözölte  mint 
egy  szebb  jövőnek  zálogát?  Egy  ideig  fog  táplálkozni 
ez  a közönség  saját  lelkesedéséből,  de  előbb-utóbb 
mégis  azt  fogja  mondani:  lássuk  már  a medvét!  Nem 
fogja  beérni  azzal,  ha  ilyenformán  akarnák  biztatni : 
édes  barátim,  legyetek  türelemmel,  Róma  nem  épült 
fel  egy  nap  alatt;  most  már  jó  kézben  van  az  ország 
ügye,  nekünk  teljes  reményünk  van,  hogy  mindent 
jóra  viszünk,  csak  támogassatok  hűségesen,  mert  erre 
múlhatlanul  szükségünk  van.  Gyanús  lesz  ez  a beszéd 
s a közönség  összehasonlításokat  fog  tenni  a régi  bal- 
oldal és  az  új  48-as  párt,  Tisza  Kálmán  és  Ugrón 
Gábor  között.  S ez  aligha  az  utóbbinak  fog  javára 

kiütni.  Tisza  Kálmán  elvállalta  elvtagadási  tettének 
ódiumát;  nem  sokat  okoskodott,  nem  igen  szépítette 
eljárását,  körülbelül  bevallotta,  hogy  ő bizony  nem 
akarja  életét  egy  hosszú  és  bizonytalan  küzdelemben 
elfogyatni  s a kedvező  alkalmat  uralkodási  szenvedé- 
lyének kielégítésére  elszalasztani.  Ugrón  Gábor  más- 
képen czirkalmazta  ki  magának  a jövőt.  Ő nem  akarja 
bevallani,  hogy  szívben  és  lélekben  leszámolt  függet- 
lenségi elveivel ; ez  nem  is  volna  időszerű,  mert  hiszen 
egészen  mások  voltak  a körülmények,  mikor  Tisza 
Kálmán  a maga  úrszínváltozását  végrehajtotta;  ő 
készre  ment,  a Deák-párt  akkor  magával  jó  tehetetlen 
volt,  míg  most  úgy  össze  van  verődve  a kormány- 
párti  consortium,  hogy  abba  még  oly  erős  ékkel  se 
lehet  behatolni,  a milyen  Apponyi  Albert  és  társai. 
Maradjunk  tehát  függetlenségi  és  48-as,  vagy  egy- 
szerűen 48-as  párt,  hanem  igyekezzünk  a pártot  át- 
gyúrni s fokozatosan  átalakítani;  meg  kell  tartani  min- 
den módon  azokat  a választókerületeket,  melyek  eddig 
hűségesen  támogattak,  ezek  képezik  a mi  hozományun- 
kat, személyes  ragaszkodás  és  a megszokott  független- 
ségi és  48-as  szólamok  által  sikerülhet  őket  továbbra 
is  megtartanunk  s átidomítanunk;  tördeljük  le  azokat 
a szögletességeket,  melyek  eddig  kormányképességi 
reputatiónknak  ártottak  s a más  pártbeliek  velünk  való 
szorosabb  barátkozásának  útjában  állottak.  így  tömö- 
ren együtt  maradva  s a kormány  képtelenségi  rossz 
hírből  megszabadulva,  mi  képezhetjük  majd  magvát 
egy  nagy  ((ellenzéki  pártnak)),  melynek  azután  teljes 
mértékben  meglesznek  esélyei  arra,  hogy  a hatalom 
polczára  lépjen.  Miként  fogunk  ezután  befelelni  azoknak. 

kiknek  hátán  bejutottunk,  ha  netalán  még  a 48-as 
programúira  emlékeztetnének,  — kommt  Zeit,  kommt 
Rath,  rá  érünk  erről  majd  akkor  gondolkodni.  Ki  fog 
tűnni,  hogy  a különbség  Tisza  Kálmán  és  Ugrón  Gábor 
közt  abban  áll,  hogy  Tisza  feladta  elveit  előlegesen, 
Ugrón  a fokozatosság  tanával  szabad  kezet  akar  bizto- 
sítani  magának  arra,  hogy  ad  grecas  calendas  halaszt- 
hassa elveinek  keresztülvitelét  vagyis  feladhassa  azokat 
utólagosan.  Annyi  kétségtelen  lesz,  hogy  kettőjük  közt 
Tisza  eljárása  volt  az  őszintébb  és  egyenesebb,  Ugrón 
Gábor  rehabilitálta  Tisza  Kálmánt. 

IV. 

Ilyen  az  Ugron-féle  actio  logicája. 

ccHa  valakinek  szemei  vannak  a látásra,  látja;  ha 
valakinek  fülei  vannak  a hallásra,  hallja.))  De  akar-e 
látni  és  hallani  mindenki  ? A körülmények  olyanok, 
hogy  az  Ugron-féle  vállalat  valódi  természete  és  hord- 
ereje,  daczára  annak,  hogy  teljesen  átérthető,  elbur- 
kolva maradhat  hosszabb  időn  át.  Az  elvhűség  a leg- 
közelebb lefolyt  válság  alkalmával  megállta  helyét;  az 
az  erős  vegytani  reagens,  melyet  az  Ugron-féle  éles 
támadás  öntött  az  anyagra,  sorakozásra  késztette  a 
rokon  elemeket,  de  a két  különböző  áramlat  már  meg- 
volt azelőtt  is,  és  nem  lehet  tagadni,  hogy  a párt  nagy 
zöme  nem  tanúsította  mindig  a kellő  éberséget  szem- 
ben  a kisebbik  árnyalat  befolyásával.  így  történt,  hogy 
mint  fentebb  rámutattam,  túlságba  ment,  midőn  az 
illoyalitás  vádja  ellen  tiltakozott,  és  így  történt  külö- 
nösen, midőn  a nagy  véderővita  alkalmával  és  a hon- 


védelmi  tárcza  tárgyalásakor  magát  a fokozatosság 
eszméjét  is  be  engedte  csempésztetni  a párt  által  be- 
nyújtott határozati  javaslatokba.  Legyen  szabad  remény- 
leni, hogy  a függetlenségi  és  48-as  párt  most,  midőn 
látja,  mily  veszedelmet  rejtett  kebelében,  jövőre  óva- 
kodni fog  hasonló  dolgoktól,  a megszakadt  régi  barátság 
fonalának  újból  való  összekötése  s a párt  imposans 
tömörségének  visszanyerése  czéljából  nem  fog  gon- 
dolni compromissumokra,  barátságunk  nem  fogja  áldo- 
zatul hozni  az  elvi  álláspont  szeplőtlenségét.  Ehhez  nem 
kis  mérvű  és  állandó  vigyázat  kell,  mert  kétségtelen, 
hogy  sok  kedvező  körülmény  forog  fenn  az  Ugron- 
féle  törekvések  valódi  természetének  elpalástolására. 

Például,  a múltkor  végbement  válakozás  után  a kor- 
mánypárt legtekintélyesebb  orgánuma,  a Pester-Lloyd 
ezt  mondá : nekünk  nem  nagy  örömünk  van  az  egész 
dologban,  mert  attól  tartunk,  hogy  a parlamentben 
egy  szélsőbal  helyett  kaptunk  kettőt.  Ez  bizonyítvá- 
nyul tekintethetnék  az  új  48-as  kör  számára,  pedig 
arra  épen  nem  alkalmas,  hiszen  tudjuk,  hogy  a kor- 
mánypárt annál  inkább  félti  valamely  párttól  a maga 
hatalmát  és  érdekeit,  minél  közelébb  állónak  tudja 
magához,  azért  tanúsított  mindenkor  a mérsékelt  ellen- 
zék irányában  még  nagyobb  animositást,  mint  a milyen- 
nel bennünket  üldözött. 

De  a mi  legfőbb,  az  Ugron-párt  folytonosan  fogja 
hangoztatni  a szélsőbaloldali  közjogi  elveket,  bár  azok- 
nak a fokozatosság  elméletével  kapcsolatosan  semmi 
értékük  nincs;  s a hang  a Jákobé  lesz.  És  általában 
még  nagyon  távol  van  azon  idő,  midőn  az  Ugron-párt 
emberei,  ha  ugyan  általában  lesz  belőle  valami,  elér- 

hetik  vágyaiknak  czélját  s midőn  majd  előállhatunk 
mi  is  azzal,  hogy  hadd  lássuk  hát  azokat  az  előkészü- 
leteket és  fokozatokat;  addig  egész  kényelemmel  foly- 
tathatják az  elvek  hangoztatásának  játékát  s minket 
azon  kellemetlen  helyzetbe  hoznak,  hogy  folytonosan 
sziveket  és  veséket  vizsgálni,  gyanúsítani  látszassunk. 
Annyi  idejük  van,  hogy  az  alatt  meg  is  javíthatják 
erkölcsüket,  visszatérhetnek  a régi  elvhűséghez  is. 

Jelentékeny  hasznot  húzhatnak  abból  a boldogtalan 
czím-  és  program m-herczehurczából  is,  mely  a pártot 
bölcsejétől  fogva  kiséri.  Nem  tilthatja  meg  nekik  senki 
a 48-as  czím  használatát.  Azt  a kórságos  czím-  és 
programmszövegezési  vitát,  melyet  1884-ben  végleg  el- 
intézettnek  hittünk,  ők  újra  felelevenítették,  ezzel  kötöt> 
tek  bele  a pártba,  halászni  fognak  bizonyosan  a zava- 
rosban. 

Kossuthtól  ugyancsak  ((kikaptunk))  nemrég  a czím- 
vajudásokért.  Jött  mint  haragos  vén  Toldy,  mond- 
ván : ((Nem  elég,  hogy  tiszta  czimert  hagy  a rátok, 

Védeni  a sírból  járjon  fel  apátok?))  Nem  mondom, 
hogy  egészen  érdemetlenül  dorgált  ; de  hát  már  nekünk 
meg  van  ez  a házi  bajunk,  sőt  tagadhatatlanul  fontos 
szerepet  játszik  pártéletünkben.  Hogy  is  volt  hát  az  az 
1884-iki  rendezkedés?  Legyen  szabad  itt  elmondani, 
annyival  inkább,  mert  hézagosán  volt  előadva  a lefolyt 
válság  alkalmával. 

o 

Az  1874-iki  évben  tizenhármán,  ha  jól  emlékszem 
kiléptünk  a balközépből,  helyesebben  baloldali  pártból, 
midőn  ez  az  elvtagadás  terére  lépett;  megvagyunk  még 
, közülök  e pillanatban  a képviselőházban  Ugrón,  Bartha, 
Csávolszky  s e sorok  irója.  Kiléptünk  s kijelentettük 

egyszerűen  a 48-as  pártbelieknek,  hogy  készek  vagyunk 
velők  egyesülni.  Mi  nem  követeltünk  új  pártalákulást. 
új  programmot,  új  czímet,  mindez  a 48-as  párt  többsé- 
gének óhajtása  volt.  A régi  48-as  párt  körében  sze- 
mélyi differentiák  keletkeztek,  ez  adhatta  az  első  impul- 
sust  új  czím  fölvételére;  de  az  ajánlott  függetlenségi 
czím  mellett  szólották  fontos  tárgyilagos  okok  is.  Ez 
látszott  leginkább  megfelelni  annak  a történelmi  hiva- 
tásnak, melynek  a párt  kicsiny  létére  is  teljes  öntuda- 
tával birt ; nagyobb  arányukban  látszott  czélszerűnek 
e hivatásnak  adni  kifejezést  a helyett,  hogy  taxetive 
soroltassanak,  föl  a napirenden  levő  kérdések,  mint 
valamely  egyes  képviselő  programmbeszédében.  Czél- 
szerűnek mondatott  akként  szerkeszteni  az  új  program- 
mot, hogy  annak  keretében  a nemzeti  függetlenség 
összes  hívei  elférjenek,  helyét  találhassa  maga  Kossuth 
is.  Nekünk  volt  balközépieknek  ez  ellen  nem  volt  ki- 
fogásunk. Jól  tudtuk  egyébiránt,  hogy  nincs  senki  a 
volt  48-asok  közt,  a ki  a dynastiával  való  szakításból 
akarna  csinálni  pártprogrammot ; úgy  vélekedtünk,  hogy 
a függetlenség  értelmezésében  az  idő  szerint  nem 
forog  fenn  semmi  kétértelműség.  De  általában  úgy 
vélekedtünk,  hogy  a czím  nem  bir  fontossággal,  lélek 
az  a mi  elevenít;  Gueux-nek,  nyomorultaknak  nevezték 
azt  a pártot,  mely  Németalföldet  a spanyol  járom  alól 
felszabadította.  A régi  48-as  párt  49-esebb  volt,  mint 
újabb  időben  az  a függetlenségi  párt,  melynek  most 
Ugronék  a 49-ességtől  akartak  megtisztítani. 

Ez  a függetlenségi  pártnak  s az  1 8 74-iki  rövid  és 
általános  programmnak  genezise. 

Csak  30-an  kezdtük  pályafutásunkat  az  1875-iki 


választások  után,  1878-ban  felszaporodtunk  70-re, 
1881 -ben  90-re.  1883-ban  fordult  elő  a Szikszay-par- 

lament  név  alatt  ismeretes,  de  épen  nem  momentosus 
mozgalom  a párt  kebelében,  melyre  Ugrón  újabban 
ismételve  hivatkozott.  E mozgalom  természetére  nézve 
hasonló  volt  a mostanihoz,  a 'különbség  abban  áll, 
hogy  az  akkori  egészen  intra  muros  maradt,  a mostani 
pedig  a piaczra  vitetett.  Voltak  akkor  is,  voltak  mindig, 
olyanok  a párt  tagjai  közt,  kiket  nem  elégített  ki  a párt 
által  elfoglalt  s passivnak  mondott  álláspont,  a kik 
ccactiv))  szerepet  óhajtottak,  a kik  minden  áron  utakat 
és  módokat  akartak  találni  a kör  négyszögítésére ; 
egyéni  hajlamok  és  dispositiók  játszottak  közre  akkor 
is;  a párt  kettészakadása  volt  kilátásba  helyezve,  de 
midőn  kisült,  hogy  tárgyilagos  okok  nem  forognak  fenn, 
személyes  támadások  és  nyilvános  polémia  nem  hasz- 
nálván ki  a helyzetet,  a mozgalom  csakhamar  lecsilla- 
pult s egy  semmit  mondó  párthatározattal  véget  ért. 

1884-ben,  mielőtt  az  új  választások  után  az  ország- 
gyűlésre  egybegyültünk,  ismét  volt  mozgolódás.  Az 
erdélyiek  részéről  az  mondatott,  hogy  ha  e sorok  írója 
lesz  továbbra  is  a párt  elnöke,  ők  a körbe  nem  lép- 
nek be.  Felhozatott  nevezetesen,  hogy  az  eddigi  elnök 
a merev  álláspont  körül  törekszik  a pártot  együtt 
tartani  minden  alkalommal.  A mely  perczben  erről 
értesült,  azon  perczben  kész  volt  e sorok  írójának 
azon  elhatározása,  hogy,  ha  bírná  is  továbbra  a több- 
ség bizalmát,  az  elnökséget  semmi  szín  alatt  sem  vál- 
lalja el.  Ki  legyen  elnök,  az  volt  a kérdés.  Irányi 
Dánielre  gondolt  önként  mindenki.  Az  általános  tisz- 
telet mellett,  melyben  részesült,  kívánatossá  tette  meg- 

választatását  azon  körülmény  is,  hogy  legyen  vége 
azoknak  a kellemetlenségeknek,  melyeket  a 48-as  párt 
külön  fennállása  okozott  a párt  beléletében.  Irányi 
ugyanis  nem  csatlakozott  az  1874-ben  keletkezett  füg- 
getlenségi párthoz,  hanem  állhatatosan  ragaszkodott 
ahhoz,  hogy  a régi  48-as  párt  továbbra  is  fennáll.  Eleinte 
volt  e pártnak  nehány  tagja,  de  végre  csak  Irányiból 
és  Csanády  Sándorból  állott ; tagadhatlan  azonban, 
hogy  a vidéken  folytonosan  fentartotta  magát  a 48-as 
párt-elnevezés.  Nem  is  volt  eszében  senkinek,  hogy 
ellene  írtóháborút  indítson  ; azok  közt,  kik  magukat 
függetlenségieknek  és  48-asoknak  nevezték,  teljességgel 
nem  volt  sem  elvi  szempontból,  sem  buzgóságban  vagy 
modorban  legkisebb  különbség,  de  súrlódásokra,  ízet- 
lenkedésre mégis  adott  alkalmat  a fenforgó  két  rend- 
beli elnevezés.  Mihelyt  valahol  némi  összezörrenés 
támadt  az  ugyanazon  pártbeliek  közt,  azonnal  volt 
mibe  kapaszkodni,  tárgyilagos  okkal  fedezni  a tisztán 
személyes  herczehurczát.  Le  akartunk  végleg  számolni 
ezekkel  az  ízetlenkedésekkel  is,  de  főleg  az  volt  élénk 
óhajtásunk,  hogy  Irányi  végre  tagja  legyen  a pártkör- 
nek, hogy  Irányit  absorbeáljuk.  Ez  okból,  ezen  czél 
elérése  végett  jött  létre  azon  megállapodás,  hogy  az 
1 8 74-iki  függetlenségi  elnevezés  és  a rövid  s általános- 
ságban tartott  programm  változatlanul  fentartatván, 
csatoltassék  hozzá  a régi  és  formailag  folytonosan  fen- 
tartott  48-as  párt  czíme  és  részletekre  kiterjeszkedő 
programmja.  így  jött  létre  a most  fennálló  függetlenségi 
és  48-as  párt  és  annak  programmja. 

Szó  férhet  hozzá,  helyesek  voltak-e  mindezen  trans- 
actiók.  Lehet  mondani,  hogy  1874-ben  kár  volt  meg- 

bontani  a régi  48-as  párt  consistentiáját,  de  ha  már 
megtörtént,  Irányi  részéről  nem  volt  helyes  eljárás  a 
külön  48-as  pártnak  minden  áron  való  fentartása;  lehet 
különösen  mondani  azt  is,  hogy  1884-ben  nem  volt 
helyes  egy  ember  kedvéért  újra  megbolygatni  a párt- 
nak elnevezését  és  programmját,  ha  mindjárt  csak  ki- 
bővítés által  is.  De  egy  hasznos  tanúság  mindenesetre 
folyik  épen  az  utóbbi  tényből  a most  fenforgott  diffe- 
rentiák  kellő  méltatására  nézve.  Miért  nem  utasítottuk 
vissza  határozottan  akár  a névváltoztatást  akár  a, 
programúi  kibővítését:  Azért,  mert  senkinek  se  volt 
elvi  kifogása  akár  a 48-as  czím,  akár  a 48-as  részletes 
programul  ellen,  miután  soha  sem  volt  eszében  bárki- 
nek is  oly  párttá  alakítani  át  a függetlenségi  pártot, 
mely  tovább  menve  az  1848-iki  közjogi  vívmányoknál, 
az  osztrák  háztól  való  elszakadást  és  az  Ausztriával 
való  personaluniónak  elvetését  tűzze  ki  czéljául.  És 
nem  volt  senki,  a ki  ne  lett  volna  pietással  eltelve 
1848  iránt,  melyet  akkor  1849-től  elválasztani  még 
nem  jutott  eszébe  senkinek.  Az  absolut  nemzeti  füg- 
getlenség legbuzgóbb  barátjának  sem  lehetett  kifogása 
1848  ellen,  ha  nem  tekinthette  volna  is  egyébnek, 
mint  oly  részletfizetésnek  a nemzet  elidegeníthetlen 
nagy  kincséből,  milyenben  300  év  óta  nem  részesült. 
Egyedül  az  volt  tehát  a kérdés,  vájjon  el  lehet-e  vál- 
lalni a kettős  czím,  a programmkibővítés  és  részletezés 
szóval  a fennálló  keret  nem  összerombolásának,  de  némi 
megbolygatásának  kellemetlenségét  azért,  hogy  a párt- 
elnök-választás kedvező  megoldást  nyerjen,  hogy  Irányi 
a pártba  bekebeleztessék,  hogy  a 48-as  ízetlenkedések- 
nek vége  legyen  s a 48-as  párt  czíme  használatának 


minden  ódiuma  végleg  megszüntettessék.  Erre  a párt, 
majdnem  egyhangúlag  igennel  válaszolt. 

Én  azt  hiszem,  nem  épen  rosszul  csináltuk  meg  ezt 
a dolgot  1884-ben;  és  az  Ugron-féle  actiónak  nem 
épen  legkevésbé  káros  eredménye  az,  hogy  azokat  a 
már  elenyésző  kellemetlenségeket  újra  felbolygatta. 
Teljes  elferdítése  volt  az  1884-iki  rendezkedésnek  azt 
állítani,  hogy  a párt  ez  alkalommal  repudiálta  1874- 
ben  elfoglalt  álláspontját  s visszatért  a régi  48-as 
alapra ; a párt  nem  térhetett  vissza  erre  az  alapra 
azon  egyszerű  oknál  fogva,  mert  attól  soha  el  nem 
tért.  Vájjon  Ugrón  és  Bartha,  midőn  1874-ben  be- 
léptek a függetlenségi  pártba,  azzal  az  öntudattal  tették 
ezt,  hogy  átugrották  a pragmatica  sanctiót,  a personal- 
uniót  s ráállottak  a Kossuth-féle  incompatibilitás  lejtő- 
jére : Azzal  az  öntudattal  léptünk  be  akkor  a függet- 
lenségi pártba,  hogy  maradunk  a kik  voltunk,  mind- 
azok, kik  komolyan  vették  nemcsak  a 48-as  párt, 
hanem  a Tisza-Ghiczy  baloldal  elvi  álláspontját;  épen 
így,  1884-ben  azzal  az  öntudattal  fogadtuk  el  mind- 
nyájan az  Irányi-compromissumot,  hogy  maradunk  a 
kik  voltunk,  nem  esett  rajtunk  semmi  változás. 

És  ha  szó  lehetne  arról,  hogy  az  1 8 74-iki  függet- 
lenségi czím  a 48-assal,  az  18 74-iki  rövid  programm  a 
régi  48-assal  ellentétben  áll,  akkor  sem  állana  az, 
hogy  miután  a program  inban  ott  van  egyéb  részletezés 
közt  a personalunio  is,  most  már  ez  az  egész  pro- 
gramúinak legmarkánsabb  része,  hogy  most  már  csak 
is  ezt  kell  benne  látni,  csak  is  ezt  lehet  belőle  ki- 
olvasni, a többi  a mi  benne  van,  mind  elvesztette  jelen- 
tőségét. Ha  ellentétes  volna  a két  programm,  ha  csak 

árnyalati  különbség  is  volna  a kettő  közt,  akkor  csak 
az  következhetnék  belőle,  hogy  a pártban  egybe  van- 
nak foglalva,  compromissum  alapján,  a két  különböző 
elvnek  és  iránynak  hívei,  együtt  maradtak,  ha  úgy 
tetszik,  ad  hoc,  ideiodenesen  a közös  működésre : de 
azt  mondani,  hogy  a personalunio  kiszorította  a függet- 
lenség elvét,  ez  oly  kényes  feltevés,  oly  indokolatlan 
állítás,  mely  minden  alapot  nélkülöz. 

Ugronék  most  azt  akarták,  hogy  a párt  adjon  ik 
egy  nyilatkozatot,  melyben  kijelenti,  hogy  alapelvének 
a personalunio t tekinti.  És  szó  volt  róla,  hogy  a sza- 
kadás elkerülése  kedvéért  a másik  részről  is  fog 
ilyenforma  indítvány  tétetni.  Ez  nem  jelentett  volna 
egyebet,  mint  a függetlenség  eszméjének,  a nemzet 
ehhez  való  elévülhetlen  jogának,  kiirthatlan  legfőbb 
aspiratiójának  megtagadását.  Mert  egészen  más  dolog- 
iéit volna  1874-ben  megmaradni  a 48-as  czímnél  és 
programúinál  s nem  egyedül  a függetlenség  szót  tűzni 
zászlóra,  mint  letörülni  a zászlóról  ezt  a szót,  miután' 
ott  kitűzve  volt  s egy  évtizeden  át  szolgált  harczi  jel 
gyanánt.  A párt  tagjai  híven  ápolhatták  keblükben  a 
függetlenség  elvét  akkor  is,  ha  a párt  elnevezésében 
és  program mjában  nem  nyert  pregnáns  kifejezést : de 
a czélbavett  módosítással  annak  adtak  volna  határo- 
zott kifejezést,  hogy  elvben,  végleg  és  örökre  le  akar- 
nak mondani  a minden  nemzetet  megillető  állami  füg- 
getlenségről, hogy  a magyar  nemzet  számára  a prag- 
matica  sanctio  és  personalunio  az  a non  plus  ultra, 
melyen  nem  szabad  túlmenni  még  aspiratióiban  sem. 

Ily  meghátrálást  elkövetni  nem  volt  szabad  és  nem 
lesz  szabad  jövőre  sem.  Akár  correct  akár  nem  a párt 


mostani  czíme,  az  nem  lehet  döntő  tekintet,  mert 
általában  valamely  pártnak  elnevezése  nem  bir  nagyr 
fontossággal.  De  igenis  nagy  fontossággal  bir  az,  hogy 
a párt  ne  tegyen  semmi  olyat,  a mi  a meghátrálás 
benyomását  tenné  a közönségre  okvetlenül. 

Nem  lehet  tagadni,  hogy,  ha  már  választani  kell 
a különböző  czímek  közül,  a pártnak  épen  a ((füg- 
getlenségi)) a leghelyesebb  czíme.  A magyar  nemzet- 
nek a függetlenségre  való  törekvése  nem  az  1848-iki 
évtől  datálódik,  hanem  abból  az  időből,  melyben 
Magyarország  koronáját  I.  Ferdinandnak  ajánlották 
föl ; a personal  unió  épen  nem  magyar,  hanem  osztrák 
publicisticai  fogalom,  nem  az  ebben  kifejezett  észjárás 
vezérelte  elődeinket  a függetlenségre  való  törekvésnek 
korábbi  phazisaiban,  hanem  egyszerűen  az  állami  füg- 
getlenség természetes  joga;  minden  különös  formulázás 
nélkül  mondották  még  az  1791.  10.  trv.-czikkben  is: 
Magyarország  szabad  és  független  ország,  mely  semmi 
más  országnak  alárendelve  nincs.  A függetlenségnek 
azt  a tiszta  fogalmát  kell  nekünk  fentartanunk,  kik  azt 
követeljük,  hogy  ne  csak  az  1848-iki  törvényhozóknak,, 
hanem  az  összes  szabadságharczok  bajnokainak  utódai 
gyanánt  tekintessünk.  Ezen  szabadságharczoknak  csak 
egyike  volt  az  1848/9-iki  s nekünk  az  azt  megelőzők- 
ről sem  szabad  megfeledkeznünk  és  nem  szabad  el- 
felejtetnünk a hazai  közönséggel,  hogy  pártállásunk 
hazánk  történelmében  mélyen  gyökerezik.  Helyes,  ha 
a nemzeti  szabadság  eszméjének  minden  nyilvánulása 
kifejezésre  talál  pártunk  czímében  és  programmjában, 
egybe  kell  foglalni  e keretben  a múltat,  a közelmúltat 
és  a jövőt.  Actualis  tárgya  törekvésünknek  lehet  az 


állami  önállóságnak  az  a korlátolt  formája,  mely 
personal  uniónak  neveztetik,  de  felednünk  nem  szabad, 
hogy  az  nem  igazi,  nem  teljes  állami  függetlenség, 
s hogy  nekünk  az  absolut  állami  függetlenséghez  van 
jogunk,  hogy  minket  ettől  elzárni  joga  senkinek  nincs, 
hogy  mi  ha  beérjük  a függetlenség  korlátolt  mérvével, 
azt  saját  elhatározásunkból  teszszük,  hogy,  ha  velünk 
szemben  nem  tartják  meg  azon  pactumokat,  melyek, 
mellett  a függetlenség  korlátozását  elfogadtuk,  akkor 
eléviilhetlen  jogunk  a teljes  állami  függetlenséghez 
azonnal  vissza  áll. 

Nem  volt  senkinek  esze  ágában  sem  1884-ben, 
hogy  a függetlenségi  czímet  megtagadja,  nem  volt  eszé- 
ben senkinek,  hogy  az  1874-ki  rövid  programm  két- 
értelműségét beismerje  vagy  szükségesnek  tartsa,  hogy  a 
párt  álláspontjának  tisztaságát  szemben  a más  pártok 
követeléseivel  vindicálja;  fentartandónak  határozta  a 
párt  úgy  a függetlenségi  czímet,  mint  a rövid  pro- 
grammot,  ez  foglalta  el  a szövegezésben  az  első  helyet, 
ez  maradt,  ha  úgy  tetszik,  a főczím  s a programm 
lényege.  Nem  vellicálta  senki  azóta  ezeket  a dolgokat, 
a czél,  t.  i.  Irányi  bekebelezése  is  a 48-as  névvel  való 
éléssel  járó  ízetlenkedések  megszüntetése  szerencsésen 
el  lett  érve.  Tisztában  volt  mindenki  a párt  álláspont- 
jával és  törekvéseivel.  Most  ismét  fel  van  bolygatva  a 
czímkérdési  ízetlenség.  Az  Ugron-párt  azt  fogja  tenni 
a mit  maga  jónak  lát,  de  van  a függetlenségi  és  48-as 
pártnak  egy  mindenesetre  közös  ügye,  az  t.  i.,  hogy 
tisztázva  legyen  a két  fél  közti  viszony  s a czímkérdés 
miatt  egyik  és  másik  is  megszólás  tárgyává  ne  legyen. 
A fentebbiek  alapján  én  azt  tartanám  legjobbnak,  hogy 

a függetlenségi  és  48-as  párt  nevezze  magát  független- 
ségi pártnak,  Ugronék  pedig,  miután  igazán  színt  val- 
lani ez  idő  szerint  semmi  esetre  sem  lesznek  hajlandók, 
ám  használják  a 48-as  párt  nevezetet.  Az,  hogy  az 
egyik  legyen  ((függetlenségi  és  48-as  párt»,  a másik 
pedig,  mintha  csak  félig,  de  mégis  az  akarna  lenni,  mi 
a másik,  magát  ((48  as  pártnak))  nevezze  — nevetség 
tárgyává  lehetne  még  a mi  czifra  pártelnevezési  vi- 
szonyaink közt  is.  Van  egy  visszásság,  mindig  ilyenek- 
kel járt  az  e dologgal  való  vesződés,  az  t.  i.,  hogy  a 
párt  érdemes  elnöke  lenne  függetlenségivé,  az  ő régi 
kedvencz  48-as  czímét  mások  vinnék  el;  ez  a helyzet 
azonban  részben  már  is  megvan;  noblesse  obiige,  viszo- 
nozza most  a közjóért  azt,  a mit  az  ő kedvéért  mi 
•tettünk  1884-ben. 


V. 

A kormányképesség  hiánya  tekintetik  a független- 
ségi párt  Achilles-sarkának.  Ezt  a themát  zsákmányolja 
ki  ellene  a siker  legtöbb  esélyeivel  a kormánypárt, 
ezzel  sikerült  Ugronéknak  már  kilépésük  előtt  is  a 
pártot  több  alkalommal  tévútra  csalni,  ezzel  fognak 
kétségtelenül  határt  keresni  ezután  is  a kimaradhatlan 
controversiában. 

A függetlenségi  párt  épen  az  ellenkező  eszközökkel 
szerezheti  meg  magának  a kormányképességet,  mint  a 
milyenektől  várják  Ugronék. 

A kormányképesség  kérdése  szoros  összefüggésben 
van  a parlamentarismus  kérdésével.  Mióta  a Szalay — 


Eötvös — Csengery  centralista  consortium  előadta  nálunk 
a parlamenti  kormány  elméletét,  bizonyos  illusiók  és 
fallaciák  fészkelték  be  magukat  a magyar  politikai 
életbe,  melyekből  sehogy  sem  bírunk  kigázolni.  Nekik 
tökéletesen  igazuk  volt,  én  legalább  teljesen  osztozom 
felfogásukban,  midőn  azt  mondták,  hogy  az  úgynevezett 
parlamentaris  kormány  formája,  mely  szerint  a parla- 
menti pártok  egymást  felváltva  veszik  át  az  ország 
ügyeinek  vezetését,  a legjobb  kormányforma.  De  nagy 
csalódásban  éltek,  ha  azt  hitték,  hogy  ezt  a formát 
csak  decretálni  kell  s meg  lesz  föltétlenül.  A tapasz- 
talás teljesen  bebizonyította  azóta,  hogy  a mi  viszo- 
nyaink közt  a parlamenti  kormányrendszert  a maga 
teljességében,  sőt  hozzátehetjük  lényegében,  megvaló- 
sítani nem  lehet;  a centralista  iskola  által  hirdetett 
igazságokból  annyi  maradt  meg,  hogy  a felelős  ministeri 
tárczarendszer  jobb,  mint  a régi  dicasterialis ; megvaló- 
sult a parlamentarismusból  is  annyi,  hogy  a parlament 
lett  véglegesen  a politikai  élet  gyúpontja,  hogy  a par- 
lamentben szerzett  hírnév  lett  a lépcső,  melyről  a po- 
litikai egyéniségek  a hatalom  polczára  lépnek ; de  az, 
a mi  a parlamenti  rendszer  lényegét  képezi,  a pártok- 
nak a kormány  elfoglalásában  való  váltakozása,  az  a 
bizonyos  politikai  váltógazdaság  mindeddig  nem  lett 
valóság  s nincs  is  rá  kilátás,  hogy  egyhamar  azzá  legyen. 

Nálunk  nem  megy  az  a kedélyes  váltógazdaság, 
mert  oly  kérdések  forognak  fenn,  melyek  az  állam- 
rendnek alapjait  foglalják  magukban  s a pártok  ezen 
kérdések  körül  csoportosulnak.  Az  államrend  fennálló 
alapját  meg  lehet  változtatni,  de  afféle  parlamentaris 
váltakozás  tárgya  nem  lehet.  Ha  a függetlenségi  párt 

felülkerekedik,  megszünteti  a közösügyes  rendszert, 
eltörültetését  eszközli  az  1867-iki  XII.  t.-czikknek;  ha 
azután  ismét  a közösügyes  párt  jut  többséghez,  az 
ismét  visszaállítja  a közösügyi  rendszert  s az  1867. 
XH-őt;  a függetlenségi  párt  létrehozza  az  önálló  ma- 
gyar hadsereget  és  a külön  vámterületet,  a közösügyes, 
párt  ismét  visszaállítja  a közös  hadsereget  és  közös 
vámterületet,  és  kezdik  újból  ismételve  a szerint,  a 
mint  egymás  ellen  többségre  jutnak  — ez  egyszerűen 
képtelenség.  A közösügyi  államrend  ép  oly  kevéssé 
képezheti  nálunk  parlamenti  váltakozás  tárgyát,  mint 
nem  képezheti  például  Francziaországban  a monarchia 
és  respublica;  sőt  a közösügyi  rendszer  fenmaradása 
és  megszűnése  mélyebbreható  változást  képvisel  nálunk, 
mint  a milyent  hozna  létre  Francziaországban  a neve- 
zett két  kormányforma  változása.  Mindaddig,  mig  a 
közösügyi  rendszer  fennáll,  csak  oly  párt  kezelheti  az 
ország  kormányát,  mely  ezen  rendszer  alapján  áll, 
mindaddig  a függetlenségi  párt  nem  kormányképes. 
A függetlenségi  párt  nem  kezelheti  az  ország  kormá- 
nyát oly  alapon,  mely  meggyőződésével,  programmjá 
val  ellenkezik ; ha  késznek  nyilatkoznék  e rendszer  mel- 
lett vállalni  az  ország  kormányát,  az  annyit  jelentene, 
hogy  megszűnt  lenni  az  a mi  volt,  megszűnt  lenni  független- 
ségi párt.  Ellenben,  mihelyt  egyszer  keresztül  vitetik  a kö- 
zösügyi rendszer  eltörlése,  akkor  egyedül  a függetlenségi 
párt  lesz  kormányképes  párt  mindaddig,  mig  az  országnak 
kivívott  függetlensége  fenmarad.  Szó  sem  lehet  nálunk  e 
rendszernek  teljesen  keresztülviteléről  mindaddig,  mig  a 
függetlenségi  párt  programmja,  a közösügyi  rendszer 
eltörlése  meg  nem  valósul.  Ha  ez  megtörténik,  akkor 

lehet  reményleni,  mert  valószínű,  hogy  akkor  nem  lesz 
oly  párt,  mely  vissza  akarja  állítani  a közösügyi  rend- 
szert, mely  a közös  ministerium  és  a delegatio  elmúlt 
boldogságába  visszasovárogjon.  Lehetnek  akkor  is 
olyan  emberek,  milyenek  voltak  1848  után  az  ócon- 
servativek,  de.  valószínű,  hogy  ezek  nem  volnának 
képesek  oly  jelentékeny  állásba  jutni,  hogy  az  egyikét 
azon  két  politikai  tábornak,  melyre  a nemzet  oszlik, 
ők  képezzék.  De  még  akkor  is  merülhet  fel  más  aka- 
dály a tökéletes  parlamentarismus  létrejö  vételében. 
Meglehet,  hogy  akkor  támad  egy  olyanforma  párt, 
milyet  most  maguknak  némelyek  a 49-esek  helytelen 
elnevezése  alatt  képzelnek,  s ennek  lehetnek  akkor  oly 
esélyei,  hogy  ő képezi  a nagy  politikai  pártok  egyikét. 
A ((közjogi  kérdés))  mint  fontosságban  mindent  felül- 
múló kérdés  fenmarad  nálunk  mindaddig,  mig  Ausztriá- 
val közös  fejedelem  uralkodása  alatt  élünk.  Mindaddig, 
mig  ez  a viszony  fennáll,  helyzetünk  többé-kevésbé 
abnormis  és  provisorius  marad,  igazán  consolidált 
alkotmányos  állami  léthez  csak  akkor  jutunk,  ha  Ma- 
gyarországnak saját  fejedelme  lesz  a ki  más  államnak 
nem  uralkodója.  Csak  is  akkor  nem  lesz  közjogi  kér- 
dés, csakis  akkor  alakulhatnak  a nagy  parlamenti  pár- 
tok más  alapon;  csakis  akkor  léphet  életbe  nálunk  is 
az  egymásnak  ellenzéket  képező  pártoknak  az  a vál- 
takozása, mely  a parlamenti  kormányrendszer  lényegét 
képezi. 

Ezt  bizonyítja  az  eddigi  tapasztalás.  Huszonhárom 
eve,  mióta  a közösügyi  rendszer  fennáll,  elég  hosszú 
idő,  hogy  bizonyságul  szolgáljon  arra  nézve,  hogy  a 
milyen  volt  a dolgok  folyása,  az  nem  esetlegesség, 


hanem  egyenesen  a létező  viszonyok  szükségszerű 
folyománya.  Huszonhárom  év  alatt  soha  sem  volt  arról 
szó,  hogy  egyik  párt  a másikat  a kormányon  fel- 
váltsa; láttunk  személycserét,  pártcselszövényeket,  pa- 
lotaforradalmakat, egy  nagy  pártnak  capitulatióját ; 
majd  láttunk  azután  epuratiót,  fejelést  és  legújabban 
egy  egészen  sajátszerű  ministerelnöki  változást,  de  azért 
a kormány  módja  állandóan  egy  és  ugyanazon  párt  ke- 
zében maradt,  más  párt  azt  soha  meg  sem  közelítette. 

Miként  állanak  e szerint  a függetlenségi  párt  kor- 
mány rajutásának  esélyei  ? A függetlenségi  párt  teljes 
öntudatával  bir  annak,  hogy  programmjának  megvaló- 
sítása nem  egyértelmű  az  osztrák-magyar  monarchia 
felbomlásával,  sőt  ez  volna  a kettős  monarchia  con- 
solidatiójának  legbiztosabb  eszköze.  Ezért  törekszik 
czélja  felé  ((békés  úton  alkotmányos  eszközökkel)), 
ezért  várja  és  követeli,  hogy  mihelyt  többségre  jut, 
lépjen  kormányra  s valósítsa  meg  programmszerű 
terveit. 

De  hát  ismerve  a helyzetet,  tekintetbe  véve  az 
eddigi  tapasztalatokat,  hiszi-e  valaki,  hogy  ez  csak- 
ugyan ekként  fog  végbemenni  ? A dolog  úgy  áll,  hog)^ 
utópiát  kergetnek,  a kik  azt  hiszik,  hogy  a független- 
ségi párt  amúgy  egyszerűen,  kedélyesen,  a parlamen- 
táris rendszer  chablonjai  szerint  fog  kormányra  jutni. 
Oda  juthat  igenis  ezek  szerint  a chablonok  szerint,  h? 
úgy  akar  kormányra  lépni,  mint  Ugrón  képzeli,  hogy 
t.  i.  a függetlenségi  párt  elvállalja  a kormányzást  a 
mostani  alapon,  bemegy  a delegatióba,  a közös  kor- 
mányba, vállalkozik  még  Bosznia  kormányzására  is,  és 
majd  csak  azután  fog  igyekezni  megvalósítani  a maga 


elveit,  azután  fogja  előkészíteni  a magyar  hadsereg  fel- 
állítását s majd  ha  az  előkészítő  lépések  is  meg  lesz- 
nek tétetve,  akkor  fogja  öt  év  alatt  létrehozni  a magyar 
hadsereget.  így  kormányhoz  juthatnak  igenis  független- 
ségi párti  emberek,  de  nem  a függetlenségi  párt.  Ahhoz, 
hogy  a függetlenségi  párt  lépjen  kormányra,  azaz,  hogy 
ezen  párt  programmja  lépjen  életbe,  viszonyainknak 
gyökeresen  megváltozása  kell,  ez  nem  lesz  egyszerű  kor- 
mányváltozás, hanem  rendszerváltozás. 

Képzelje  el  bárki  magának  azt  a Magyarországot^ 
melynek  önálló  hadserege  van,  mely  Ausztriától  el- 
választva, külön  vámterületet  képez.  Olyan  változást 
képvisel-e  az  ily  állapot,  mint  az,  mely  például  Anglia 
állapotában  áll  be,  midőn  Gladstone  helyét  Salisbury 
foglalja  el,  vagy  megfordítva?  Epochalis  esemény  lesz 
az,  egy  új  fejezet  a nemzet  történetében  és  nem  afféle 
ma  nekem,  holnap  neked,  normális  váltakozás  a parla- 
mentarismus  körforgásában. 

Ha  a legnagyobb  nehézségek  mellett  is  elérné  a 
függetlenségi  párt  azt,  hogy  választások  utján  több- 
ségre jusson,  bizonyos-e  az,  hogy  a hatalom  oly  defe- 
rentiával  fog  viseltetni  az  alkotmányosság  kívánalmai, 
a parlamentarismus  exigentiái  iránt,  hogy  minden  ellen- 
állás nélkül  elfogadja  a függetlenségi  programmot: 
Nem  valószínű-e,  hogy  nemcsak  ki  fogja  meríteni  az 
alkotmányosság  által  megengedett  végső  eszközöket, 
de  meg  fogja  kisérteni  még  -azokat  is,  melyek  kivül 
esnek  az  alkotmányosság  keretén.  A ((békés  úton  alkot- 
mányos eszközökkel))  való  átalakulás  nemcsak  mi  raj- 
tunk áll. 

A függetlenségi  pártnak  tisztában  kell  lenni,  szá- 

molni  kell  ezzel  a helyzettel.  Várni  kell  sorára,  míg 
számára  az  idők  teljessége  bekövetkezik ; addig  telje- 
sen haszontalan  a kormányképesség  elnyerésére  irány- 
zott bármely  erőködés;  a mint  az  bekövetkezett,  ön- 
ként előáll  a függetlenségi  párt  kormányképessége. 
Mint  Eötvös  Károly  mondá  Nagy-Kőrösön,  ccKussuth 
kormányképes  volt  1848-ban,  Deák  nem  volt  kor- 
mányképes 1861-ben)).  A barricadeokról  lépett  a minis- 
téri  polczra  — ha  szabad  nevét  ily  társaságban  emlf, 
teni  — a hirhedett  Bach;  az  in  effigie  felakasztott 
Andrássy  Gyula  az  udvar  kedvencze  lett. 

A függetlenségi  pártnak  ugyanaz  a rendeltetése 
s ehhez  mért  szerepe,  a mi  volt  közvetlen  elődjéé, 
a szabadelvű  párté  1848  előtt.  Évtizedeken  át  hir- 
dette ez  a nemzeti  szabadság  s a szabadelvű  reform 
igéit  s alig  tudott  azokból  egy-egy  töredéket  megvaló- 
sítani. Egyik  eredménytelen  országgyűlés  követte  a. 
másikat,  megfeneklettnek  látszott  az  egész  nagyszabású 
mozgalom;  és  az  1848-iki  események  egyszerre  meg- 
hozták a bő  aratást,  alig  győzték  törvény  alakjában 
megszerkeszteni  a megérlelt  eszmék  tömegét.  De  ha 
nem  lettek  volna  megérlelve  ezek  az  eszmék,  ha  nem 
halmozta  volna  föl  a szabadelvű  párt  a megérlelt  esz- 
méknek kincseit,  eredménytelenül  múlhatott  volna  el 
fölöttünk  azon  szabadság-áramlat,  mely  a párisi  reform- 
banquettekből  felkerekedve  Európán  végig  nyargalt 
elvonult  volna  fölöttünk,  mint  elvonult  nyomtalanul  az 
1830-iki  franczia  júliusi  forradalom,  mint  maga  a nagy 
franczia  forradalom,  mely  nem  hagyott  nálunk  egyéb 
nyomot,  mint  a szerencsétlen  Martinovits-féle  össze- 
esküvést s a győri  csatát.  Hanem  azoknak  az  1848 

előtti  liberálisoknak  más  volt  az  eszökjárása,  mint  most 
az  Ugroné  és  társaié;  ők  másként  gondolták  maguk- 
nak a sorrendet.  Ok  nem  azon  kezdették,  hogy  legye- 
nek mindenekelőtt  kormányképesek,  legyenek  kanczellá- 
rok,  helytartótanácsosok  és  főispánok,  hogy  majd 
azután  igyekezzenek  megvalósítani  liberális  tanaikat ; 
mert  oly  naiv  emberek  voltak,  hogy  nem  hitték  el- 
nyerhetni a kanczellári,  tárnokmesteri  stb.  méltóságot 
a nélkül,  hogy  beálljanak  mindenekelőtt  pecsovicsok- 
nak.  Nem  is  hittek  a közönségnek  hiszékenységében, 
melynél  fogva  türelmesen  elvárja,  míg  majd  ők  a nye- 
regbe ülve  szépen  lassan  előkészítik  a szabadelvű  esz- 
mék útját  s azután  fokozatosan,  lépcsőzetesen,  rázkó- 
dás nélkül,  kit  öt,  kit  ötven  esztendő  alatt  csak- 
ugyan meg  is  valósítják.  Nincs  legkisebb  nyoma  annak, 
hogy  ők  a kormanyképességgel  tépelődtek  volna,  még 
akkor  sem,  mikor  a parlamentáris  rendszer  tanai  már 
napirenden  voltak  és  a közvélemény  által  teljesen 
digerálva;  annyira  nem  foglalkoztak  ezzel  sem  ők 
maguk,  sem  a közönség,  hogy  a legnagyobb  meglepe- 
tést szülte,  midőn  1848-ban  egyszerre  egy  ministeri 
listában  látta  az  ország  egybefoglalva  a szabadelvű  mozga- 
lom ünnepelt  vezéreinek  neveiket.  Ok  hirdették  a maguk 
eszméit,  egyszerűen  azért,  mert  azokat  igazaknak  tar- 
tották, követelték  a reformokat,  mert  azokra  a nem- 
zetnek szüksége  s hozzá  joga  volt,  teljesítették  köte- 
lességüket, hittek  és  bíztak  a nemzet  jövőjében.  És 
hitökben,  bizodalmukban  nem  csalatkoztak. 

Hát  catastrophákra  számítson  a függetlenségi  párt  ? 
A függetlenségi  párt  mindenekelőtt  arra  számít,  hogy 
a közösügyes  rendszer  saját  tarthatlansága  folytán  fog 

üsszeomlani , ezért  törekszik  czélja  felé,  békés  úton, 
alkotmányos  eszközökkel.  De  számít  természetesen  oly 
eseményekre  és  fordulatokra  is,  melyek  egy  lökéssel 
meghozhatják  a hosszú  éveken  át  hiába  folytatott 
munkának  eredményeit. 

Ki  vannak-e  vájjon  zárva  az  ilynemű  fordúlatok, 
ha  úgy  tetszik  catastrophák,  a lehetőség  sőt  a való- 
színűség köréből;  A függetlenségi  párt  nem  dolgozik 
arra,  hogy  maga  idézzen  elő  catastrophát.  E párt  meg 
van  győződve  nemcsak  jogosságáról  törekvéseinek,  de 
arról  is,  hogy  magára  a dynastiára  és  a monarchiára 
nézve  üdvösek  volnának.  Minek  törje  be  a nyitott 
ajtót,  midőn  azt  hiszi,  hogy  egy  hatalmas  közvélemény 
s egy  tekintélyes  pártlétszám  pressiójával  is  czélt  érhet. 
De  a párt  nem  mondhat  le  semmi  szín  alatt  czéljai- 
ról,  mert  azok  a nemzet  vitális  érdekeit  képviselik  s 
nem  természetes-e,  hogy  minél  inkább  elzárják  előtte 
a normális  úton  való  siker  lehetőségét,  annál  inkább 
reménykedik,  rendkívüli  körülmények  által  előidézhető 
esélyekben.  És  a pártnak  igenis  egyik  legfontosabb 
feladata,  oda  hatni,  hogy  a nemzet  ily  alkalmaknál 
készenlétben  legyen  s a kedvező  pillanatot  kislelkűség 
vagy  tájékozatlanság  folytán  el  ne  mulaszsza.  Ha  valami 
haszna  van  az  alkotmányos  szabadság  nagyobb  mérvű 
élvezetének,  a szabad  szó  és  szabad  sajtó  használatá- 
nak, akkor  különösen  ebben  a tekintetben  van. 

Miért  rovathatnék  fel  nekünk  bűnül,  ha  ily  rend- 
kívüli körülményekre  speculálunk;  vájjon  nem  specu- 
lált-e  a higgadt,  mérsékelt,  solid  államférfiaknak  minta- 
képe, Deák  Ferencz,  ki  a következő  szavakkal  fejezte 
be  1 86 1 -iki  második  feliratát:  «Ha  tűrni  kell,  tűrni 


fog  a nemzet,  hogy  megmentse  az  utókornak  azon 
alkotmányos  szabadságot,  melyet  őseitől  örökölt.  — 
Tűrni  fog  csüggedés  nélkül,  mint  ősei  tűrtek  és  szen- 
vedtek, hogy  megvédhessék  az  ország  jogait;  mert  a 
mit  erő  és  hatalom  elvesz,  azt  idő  és  kedvező  szerencse 
ismét  visszahozhatja . de  a miről  a nemzet,  félve  a 
szenvedésektől,  önmaga  lemondott,  annak  visszaszer- 
zése mindig  nehéz  és  mindig  kétséges.  Tűrni  fog  a 
nemzet,  reményivé  a szebb  jövendőt  s bízva  ügyének 
igazságában)).  Idő  és  kedvező  szerencse,  ez  az,  igen 
is,  a mire  speculálunk;  tűrünk  igen  is,  tűrjük  azokat 
az  akadályokat,  melyeket  egy  erősen  összeverődött 
érdekszövetkezet  parlamenti  többsége  s a választó 
közönség  inertiája  és  kislelkűsége  élőnkbe  gördít.  Sze- 
rencsére nem  kell  még  sem  tűrnünk  azzal  a szenve- 
dőlegességgel,  melyre  a nemzet  1861-ben  kárhoztatva 
volt  s felhasználjuk  a kezünkben  levő  eszközöket,  a 
nemzetnek  folytonosan  ébrentartására;  hogy,  ha  nem 
volna  is  képes  önerejével  oly  hathatós  áramlatot  terem- 
teni, mely  ellenállhatlan  erővel  tolná  felszínre  a füg- 
getlenség ügyét,  készen  legyen  a ((kedvező  szerencsét)) 
üstökénél  ragadni  meg. 

Nem  tudhatjuk,  mit  rejt  a jövő;  meg  fogja-e  győ- 
ződtetni  a viszonyok  természetes  fejlődése  a hatalmi 
tényezőket  a fennálló  rendszer  tarthatatlanságáról,  várni 
kell  e arra  a ((kedvező  szerencsére)),  oly  fordulatra, 
mely  egy  lökéssel  hozza  meg  azt,  mit  hosszú  s nagy 
munkával  elérni  nem  lehetett.  Akár  így,  akár  amúgy, 
mihelyt  elérkezik  az  ügyre  nézve  az  idők  teljessége, 
azonnal,  magától  előáll  az  ügy  hordozóinak  hivatott- 
sága,  minden  erőködés  a személyek  kormányképessége 

által  szerezné  meg  az  ügynek  uraló mrajutását,  egye- 
nesen képtelenség.  A ki  ez  úton  akar  elindulni,  arról 
bátran  töl  lehet  tenni,  hogy  olyan,  mint  a mesebeli 
vadász,  a ki  nem  keresi  az  oroszlánt,  csak  a nyomát, 
hogy  czélja  nem  az  ügynek  diadalra  juttatása,  hanem 
saját  becsvágyának  kielégítése.  Közvetlenül  a kor- 
mányképességre hatni  nem  lehet,  csak  közvetve  az 
ügynek  emelkedése,  felűlkerekedése  által ; a ki  a füg- 
getlenségi párt  kormányképességét  közelebb  akarja 
hozni,  azon  törje  fejét  egyedül,  mi  által  lehet  jobban 
fokozni,  kifejteni  a párt  erejét.  Ezt  tenni  pedig  csak 
az  által  lehet,  hogy  ne  dugjuk  be  azokat  a forráso- 
kat, melyekből  ezen  erő  csergedez,  hanem  tartsuk 
nyitva,  hogy  minél  bővebben  buzogjanak. 

Azt  mondják  Ugronék : meg  kell  nyerni  az  udvar 
és  a társadalom  felsőbb  osztályainak  bizodalmát. 

Hát  szóljunk  komolyan,  bár  ez  a tárgy  a tréfát  a 
legnagyobb  mértékben  provocálja.  Miért  kell  megnyerni 
az  udvar,  vagy  ha  úgy  tetszik,  a korona  bizodalmát: 
Ha  igaz  az  a nagy  alkotmányos  boldogság,  ha  valóság  a 
parlamentarismus,  akkor  nincs  szükség  a korona  külö- 
nös bizalmára;  legyen  meg  a függetlenségi  párt  több- 
sége s a koronának  kötelességszerűleg  meg  kell  bízni  a 
párt  illető  emberét  cabinetalakítással,  mihelyt  többségre 
jut.  E szerint  hát  Ugronék  is  elismerik,  hogy  nem  elég 
a többségrejutás,  felteszik  a koronáról,  hogy  nem 
fogja  respectálni  az  alkotmányosságot,  tehát  megenge- 
dik, hogy  rendkívüli  viszonyok  nyomása  nélkül  soha 
sem  fog  zöld  ágra  jutni  a függetlenségi  párt  r Nálunk 
nem  is  lehel  szó  a korona  pártonkivüli  állásáról  ebben 
az  úgynevezett  közjogi  kérdésben  ; és  micsoda  kilátá- 

sunk  lehet  arra,  hogy  egyszerűen  capacitáljuk  r Mi  azt 
mondjuk : érdekében  van  magának  a dynastiának  is, 
hogy  a monarchia  ezen  része  a függetlenség  által  meg- 
kapja ereje  teljes  kifejtésének  föltételeit.  De  elhiszi-e 
ezt  az  udvar  nekünk  ? Ott  egészen  más  észjárás  ural- 
kodik, ott  a legnagyobb  szívóssággal  ragaszkodnak  az 
egységes  családi  monarchia  eszméjéhez,  ezt  érvényesítik 
minden  nagy  és  kis  alkalommal,  fölhasználnak  erre 
minden  pillanatot,  melyben  a jogai  fölött  őrködő  nem- 
zet magáról  megfeledkezik.  Szóba  sem  állanak  az  afféle 
érvelés  fölött,  az  ott  tökéletesen  süket  fülekre  talál. 
A dolog  érdemére  nézve  capacitatióról  szó  sem  lehet, 
de  lehet-e  ezt  pótolni  nem  tudom  miféle  személyes 
rokonszenv  és  ebből  eredő  bizalom  ébresztése  által? 
Mi  akarjuk  e tekintetben  lejárni  a kormánypártot,  mi 
a negyedfél  századon  át  szerepelt  minden  néven  neve- 
zendő rebellisek  jogutódai  ? Kötve  hisznek  ott  még  a 
kormánypártinak  is  mihelyt  magyar  és  mi  azt  akarjuk, 
hogy  még  nekünk  szélbaliaknak  is  higyjenek  ? Mi  tudunk 
a múltra  fátyolt  vetni,  de  ott,  minden  jel  arra  mutat, 
hogy  mint  a példabeszéd  mondja,  kígyó  farka  vágását 
nem  felejti  el. 

Van  igenis  egy  módja  annak,  hogy  az  udvarnak 
ha  nem  is  rokonszenvét,  de  igenis  kegyeit  megnyerjük 
s ezzel  az  egy  móddal  elérhetjük  azt,  hogy  a korona 
ne  vonakodjék  a függetlenségi  párt  embereit  bízni  meg 
a kormány  alkotásával.  Ez  a mód  olyanforma,  mint  a 
milyet  a néhai  b.  Eötvös  József  báron  Hauernek  aján- 
lott. Ezen  érdemes  úriember,  a Bach-rendszer  alatt 
helytartósági  elnök,  azt  mondá  valami  jeles  alkalommal : 
szeretnénk  tenni  valamit,  mi  örömet  szerezne  a ma- 

gyaroknak.  «Akaszsza  fel  magát))  — mondá  Eötvös, 
midőn  neki  elbeszélték.  Az  udvar  kegyeit  megnyerni 
csak  egy  módja  van  a pártnak,  az  t.  i.,  hogy  szűnjék 
meg  lenni  függetlenségi  párt.  Annyira  világosak,  hogy 
a kik  föltétlenül  szükségesnek  vélik  a korona  bizal- 
mának  megnyerését,  el  kell  hogy  szánva  legyenek  ama 
végső  eszközre  is. 

Kirekeszteni  a 49-eseket,  kimondatni,  hogy  a párt 
a personalunio  alapján  áll  — az  nem  elég.  Ez  is 
valami,  jóindulatra  mutat,  de  ez  csak  előpénz  lehet. 
Nem  kell  ott  se  48,  se  personalunio,  hanem  kell 
einiges  Oesterreich,  legalább  is  1867-es  közösügyi 
rendszer;  ezzel,  mint  a tapasztalás  mutatja,  meg  lehet 
élni,  ez  által  nincs  elzárva  az  egységes  birodalomhoz 
visszavezető  irány.  Jó  jel  a Kossuth-cultus  desavoua- 
lása  is,  a honossági  vitától  való  tartózkodás,  jó  jel, 
sőt  ez  tagadhatlanul  érdem,  a függetlenségi  párt  meg- 
bontására tett  hathatós  lépés.  Ilyen  emberekkel  lehet 
beszélni,  talán  még  udvari  ebédre  is  meg  lehet  őket 
hívni,  sőt  megszólítani  cercle  alkalmával;  bár  az  nem 
volt  szép  tőlük,  hogy  szélbali  emberekkel  akarnák 
leétetni  azokat  a szélbali  adóforintokat,  melyek  a királyi 
udvartartásra  fordítatnak.  Ennyit  el  lehet  érni  az  udvar- 
nál — talán.  De  micsoda  arcanumot  tart  Ugrón 
készletben  azoknak  az  előkelő  osztályoknak  megnye- 
résére ? A derűst  és  a magas  aristocratiát  akarja  a 
szélsőbal  részére  megnyerni:  Vagy  azt  a nagyszámú 

osztályt,  mely  a maga  czímeit,  rendjeleit,  anyagi  állását, 
nyugdíjigényeit  a dolgok  fennálló  rendjének  köszöni? 

Téves,  alapjában,  ez  a gondolat.  Az  udvarban  és 
a felső  rétegekben  a conzervativ  pártok  találják  föl 

a maguk  támaszát,  nem  az  olyanok,  melyek  gyökeres 
reformokat  s általában  nagy  dolgokat  akarnak  végbe- 
vinni; az  ilyen  pártoknak  az  a természetes  szerepük, 
hogy  a népre  támaszkodjanak.  Ösztönöket  és  érzelme- 
ket kell  a tűzbe  vinni  nagy  dolgok  kivitelére,  e nél- 
kül erélyes  és  kitartó  actio  lehetetlen.  Az  érzelem 
meghamisítatlan  minőségben  a népnél  található  föl; 
a függetlenségi  pártnak  legfőbb  ereje  a magyar  nép- 
nek szabadság  és  hazaszerető  érzelmeiben  rejlik,  s hol 
található  a ccmagyar  nép»  ez  idő  szerint  legtisztább 
és  hamisítatlan  minőségben  r Nem  a földhöz  ragadt  sze- 
génység áz,  nem  a fővárosi  mob,  mely  minden  zavar- 
gásnál rendelkezésre  áll,  s mely  nálunk  még  nem  is 
igazán  magyar,  hanem  az  az  ((óh  nép»-nek  csúfolt, 
maga  emberségéből  megélő  tősgyökeres  magyarság, 
melyből  állanak  most  is  legnagyobb  részben  a pártnak 
választó  kerületei,  melynek  nagy  tömege  nem  igen 
járatos  a politikai  doctrinákban,  például  nem  igen  érti 
a valutarendszer  kérdését,  melynek  csak  kevés  fogal- 
mai vannak,  de  azok  szívéhez  vannak  nőve,  mely  lei- 
kéből mondja,  hogy  ((hunczut  a német)).  Ebben  a ré- 
tegben kell  keresni  az  igazi  nemzeti  érzület  forrásereit, 
s ehhez  a tiszta  nemzeti  érzülethez  tapadnak  mindazok 
a sympathiák  is,  melyeket  a magyarság  magának  itt 
is  ott  is  megszerezni  szerencsés  volt,  s melyekre  szá- 
míthatna a jövőben  is,  ha  ennek  útját  fonák  eljárá- 
sukkal nem  zárnak  el  sáfárjai.  Számíthat  továbbá  a 
függetlenségi  párt  a minden  néven  nevezhető  ideális- 
tákra, kik  a társadalom  összes  rétegeiben  találkoznak. 
Volt  1848  előtt  egy  nagy  osztály,  mely  át  meg  át  volt 
hatva  nemes  idealismus  által,  ezt  annyira  nem  értik 


már  mai  napság,  hogy  ugyanazon  osztályról  nem  is 
tudnak  másként,  mint  a sógor-komaság  czímén  emlé- 
kezni; ezt  az  osztályt  keservesen  megzilálták  a súlyos 
körülmények,  de  azért  a vér  vízzé  egészben  még  nem 
vált.  De  akadnak  - mondom  — minden  társadalmi 
rétegben  szórványosan  idealisták,  kik  meggyőződésük 
és  hajlamaiknál  fogva  a függetlenségi  párthoz  csatla- 
koznak. Miképen  akarják  azonban  Ugronék  a párt 
számára  megnyerni  a strébereknek  tömegét,  kik  a nagy 
fejős  tehénnek,  melynek  állam  a neve,  tölgyébe  csim- 
paszkodnak ? Azokra  számítsunk  talán,  kik  eddig  a ver- 
senynél lemaradtak  s általunk  gondolnák  a terített 
asztalhoz  férhetni  ? Ugyde  ezek  czigánymódra  mond- 
ják a miatyánkot : add  meg  a mi  mindennapi  kenye- 
rünket, de  mindjárt.  Meg  lehet-e  őket  a «mindjárt))-tal 
biztatni  ? A függetlenségi  párt  rövid  idő  alatti  fölülke- 
rekedésére számítani  nem  lehet.  Ha  Ugronék  ezt  he- 
lyezik kilátásba,  ezzel  csak  azt  árulják  el,  hogy  oly 
eszközökkel  akarják  elérni  a többségrejutást,  a me- 
lyek ennek  a pártnak  nem  állanak  rendelkezésére  s a 
dolog  természeténél  fogva  nem  is  állhatnak  ; azt  árul- 
ják el,  hogy  az  a párt,  melynek  részére  ők  a több- 
séget megszerezni  akarják,  lehet  valami  afféle  ((ellen- 
zék)), mely  nem  tudom  mi  mindenféle  elemek  coali- 
tiójából  áll,  lehet  bizonyos  emberek  pártja,  lehet 
minden,  csak  nem  a függetlenségi  párt.  Csakis  így 
lehet  megérteni,  miként  keresik  a tehénnek  tölgyét 
szarvai  közt,  miért  áhítoznak  oly  elemek  megnyeré- 
sére, melyekben  mindenkor  a conservativ  és  reactio- 
narius  pártok  találták  fel  biztos  támaszukat. 

Szerezze  meg  a függetlenségi  párt  a hatalmat  s 

megszerezte  a kormányképességet ; minden  lépés,  mely- 
lyel  hatalma  növekedik,  közelebb  viszi  a kormány- 
képességhez. A hatalmat  csak  azon  eszközökkel  lehet 
fentartani  és  növelni,  melyekkel  szereztetett.  A függet- 
lenségi párt  ne  fusson  oly  szekér  után,  mely  fölvenni 
nem  akarja,  ne  Hezitáljon  az  udvar  s az  előkelő  osz- 
tályok kegyeire,  ne  akarjon  lenni  udvari  és  elegáns 
párt,  hanem  maradjon  és  legyen  néppárt;  ne  pactáljon 
a materialismussal,  az  erkölcs  hanyatlásával,  ne  appel- 
láljon  a közönség  bűneire,  hanem  erényeire,  a magyar 
népnek  tiszta  szabadságszerető  érzelmeire.  Ott  rejle- 
nek ezek  tagadhatatlanul  a magyar  nép  szívében  s 
önként  nyilvánulnak . valahányszor  hivatva  érzi  magát 
az  ország  ügyével  foglalkozni.  A magyar  nép  pártja 
nem  lehet  demagógok  pártja,  a magyar  nép  csak  azt 
tiszteli  meg  igaz  és  állandó  bizalmával,  a kiből  a maga 
helyes  ösztönével  ki  tudja  nézni  a szabadság  igaz 
barátját;  demagógok,  charlatánok  nagyon  rövid  időre 
s kivételesen  képesek  a magyar  népet  félrevezetni. 
S ebben  a népben  viszont  ápolni  kell  a hazafias  szel- 
lemet, nem  kell  oda  hatni,  hogy  feledésbe  menjenek 
nála  negyedfélszáz  éves  keserves  múltunk  emlékei,  sőt 
inkább  ápolni  kell  benne  a kuruez  szellemet.  Ezt  az 
irányát  ápoljuk  mi  a hazafiságnak  s nem  azt,  mely  oda 
akarja  hamisítani,  hogy  ne  értessék  egyéb  alatta  mint 
ccSteuer  zahlen  und  ’s  Mául  haltén)),  az  a hivatalos 
hazafiság,  melyet  untig  emleget  minden  államügyész  és 
fináncz.  Ne  hamisítsuk  meg  a hazafiúi  érzelmek  táplá- 
lékát, mint  minap  például,  midőn  arról  volt  szó,  meg 
kell-e  hívni  az  aradi  szobor-leleplezésre  a katonaságot 
s egy  volt  függetlenségi  képviselőjelölt  azzal  érvelt 


mellette,  hogy  a vértanuk  kivégzésének  oka  nem  volt 
egyéb,  mint  egy  félreértés. 

A függetlenségi  párt  maradjon  hű  magához  abban 
is,  hogy  maradjon  és  legyen  az  igazi  szabadelvű  párt. 
A szabadság  eszméje  egy  és  oszthatlan;  annak  a párt- 
nak, mely  a nemzeti  szabadságért  küzd,  természetes 
szerepe  küzdeni  minden  téren  a szabadságért,  az  ön- 
kormányzatért,  a vallásszabadságért,  az  igazi  jog- 
egyenlőségért,  a politikai  jogok  kiterjesztéséért.  A füg- 
getlenségi párt  nem  pactálhat  semmi  néven  nevezendő 
reactióval,  az  ő táborának  javarészét  a szabadság  azon 
igaz  barátainak  kell  képezni,  kik  a különböző  társa- 
dalmi osztályok  minden  rétegeiben  találkoznak.  Egy  párt, 
mely  hiszi,  hogy  az  övé  a jövő,  első  sorban  ezekre  kell, 
hogy  támaszkodjék,  mert  ezek  a lelkes  emberek  azok, 
kiknek  keblében  parázsként  él  a minden  szédért  és 
jóért  való  buzgalom,  mely  lobot  vet  mozgalmas  idők- 
ben s diadalra  segíti  az  igaz  ügyet. 

A függetlenségi  párt  maradjon  buzgó,  erélyes, 
mozgalmas  ; a közönség  hadd  tudja,  hogy  e párt  nem- 
csak búsmagyarokból  áll,  hanem  oly  emberekből,  kik 
az  igazságért  minden  téren,  mely  nyitva  áll,  készek 
sorompóba  állani.  Gondoljunk  csak  a lefolyt  emléke- 
zetes véderővitára. 

Kigyót-békát  dobtak  a pártra  az  utczai  kravallok, 
az  abczugolás,  hocholás,  tombolás  és  ((kukoríkolás» 
miatt,  és  valljuk  meg  az  igazat,  voltunk  elegen,  kik 
nem  tudtunk  belemenni,  sőt  kárhoztattuk  az  efféle  esz- 
közöket. De  hát  ennek  az  egész  dolognak  megvolt  a 
maga  magyarázata  és  mentsége,  a mi  sajátságosán 
visszás  közállapotainkban.  Az  orosz  kormány-rendszert 

ekként  nevezték  el : orgyilkosság  által  mérsékelt  zsar- 
nokság; no  hát  a mi  parlamentarismusunkra  azt  lehet 
mondani : parlamenti  botrány  által  mérsékelt  parlamenti 
zsarnokság.  De  hát  a párt  ez  alkalommal  erélyt,  tevé- 
kenységet, ügybuzgóságot  tanúsított,  és  ez  imponált  és 
országszerte  emelte  a párt  tekintélyét.  A botrányok- 
nak éle  eltompult,  az  abczug  és  hoch  bizonyos  nép- 
szerűségre tett  szert  s intézői  rokonszenves  alakokká 
váltak ; a fényes,  váratlan  eredmény,  Tisza  bukása,  bámu- 
latba ejtette  a világot;  ez  az  egész  dolog  jobban  emelte 
a párt  kormányképességét,  mert  inkább  növelte  hatal- 
mát, mint  mindazok  a szemenszedett  eszközök,  melyek- 
kel Ugronék  akarnák  előmozdítani,  melyeknek  csak  az 
volna  eredménye,  hogy  a párt  tevékenységének  hangja 
egy  oktávával  lejebb  szállíttassék  s afféle  se  hús  se 
hal  valamivé  legyen  az  egész  függetlenségi  párt. 

VI. 

A mi  közéletünk  olyan,  mint  egy  füstös  kávéház, 
mely  tiszta  és  csinos  volt  megnyittatása  alkalmával,  de 
lámpa  és  czigaretta  egyenlő  kormos  színezetűvé  tette 
benne  az  egész  fölszerelést,  fehér  márványt,  aranyozott 
rámát,  mindent,  a pinczérek  ábrázatáig.  Az  idő  minde- 
nen rajta  hagyja  a maga  keze  nyomát,  ellenállhatat- 
lanul gyakorolja  nivellirozó  hatását  és  alkotja  meg 
a korszakok  typusát.  A függetlenségi  párt  egy  hatal- 
mas talizmánt  bírva  elveiben,  közéletünk  tényezői  közt 
legjobban  megóvta  eredeti  jellegét,  megőrizte  azt  a 
nemes  idealismust,  mely  az  1848  előtti  korszaknak 
volt  kiváló  sajátja,  mely  megdicsőült  1848-ban  s az. 


absolut  korszak  dermesztő  tele  után  újra  kivirított  a 
mostani  alkotmányos  aera  hajnalán.  A mi  még  meg- 
van ebből  az  idealismusból,  annak  fentartását  a 
nemzet  nagyrészben  a függetlenségi  pártnak  köszön- 
heti. De  azért  ő sem  tudott  ellentállani  minden  áram- 
latnak, és  van  egy  kérdés,  a melyre  nézve  az  uralkodó 
áramlat  magával  sodorta  a függetlenségi  pártot  is, 
úgy  hogy  ránézve  végzetessé  válhatik.  Ez  a kérdés  a 
nemzetiségi  kérdés. 

Aligha  gondolt  már  rá  valaki,  micsoda  következ- 
mények folynak  abból,  hogy  a párt  magát  ezen  áram- 
latnak teljesen  átengedte,  mi  ennek  a logicája.  Mert 
meg  van  a maga  kérlelhetlen  logicája  ennek  is  csak- 
úgy, mint  az  Ugron-féle  actiónak,  el  lehet  rejtve  ideig- 
óráig  a látni  nem-akarók  szemei  előtt,  de  előbb-utóbb 
érvényesíti  a maga  jogait. 

A magyarság  ellenállhatlanul  tör  előre  a magya- 
rosítás útján.  A legszentebb  érzelmek  jönnek  itt  össze- 
ütközésbe az  igazsággal  és  jogegyenlőséggel,  a külföld 
példájára  helytelenül  hivatkozó  chablonszerű  politika 
van  szembeállítva  egy  oly  politikával,  melyet  a mi 
különleges  viszonyaink  parancsolólag  követelnek.  Egy 
óriási  vállalatba  fogott  a magyarság.  A magyar  cultura 
jelszavával  kijelentette  előbb,  hogy  absorbeálni, akarja 
a nemzetiségek  értelmiségét,  de  ennél  nem  állapodott 
meg,  a népiskolákkal  és  kisdedóvodáikkal  munkába 
akarja  venni  az  alsóbb  néposztályok  átalakítását  is. 
Ily  óriási  vállalathoz  megfelelő  nagyobbszabású  esz- 
közökre van  szükség.  A magyarság  elszánta  már  kö- 
rülbelül magát  a hihetetlenre,  az  ősi  önkormányzat 
feladására,  de  ez  az  eszközöknek  csak  egyike,  bizto- 


sítani  kell  magának  egy  oly  eszközt,  melynek  hatása 
általános  és  ellenállhatatlan  legyen  s ez  nem  más,  mint 
az  udvar  beleegyezése  és  támogatása.  Ezt  megnyerni 
nem  könnyű  feladat,  mert  az  udvari  politikának  egyik 
sarkalatos  tétele  a Gleichberechtigung  aller  Nationali- 
táten,  melynek  igaz  értelmét  ismerjük  1848-ból.  Az 
udvari  politikának  ez  kétségtelenül  leghatalmasabb 
eszköze,  melylyel  a magyar  nemzet  függetlenségi  törek- 
véseit ellensúlyozhatja,  ezt  nem  fogja  soha  kezéből  ki- 
bocsátani s neki  magának  szükséges  nagyon  ügyesen 
maneuvrirozni,  hogy  a magyar  törekvéseknek  való  ked- 
vezését szemben  a nemzetiségekkel  fedezhesse,  az 
alkotmányosságra  hárítva  érte  a felelősséget.  A kellő 
ügyesség  megvan,  gondja  lesz  rá,  hogy  saját  viszonyát 
a nemzetiségekkel  el  ne  rontsa,  gondja  lesz  rá,  hogy 
a mit  mi  a nemzetiségek  ellen  teszünk,  azt  saját  szám- 
lánkra tegyük,  ő kezét  mossa,  ha  . időközben  halomra 
gyűlik  az  ellenséges  indulat  gyúanyaga.  A nemzetiségek 
e tekintetben  meg  is  vannak  nyugtatva,  őket  nem  hoz- 
ták zavarba  például  az  erdélyi  hadgyakorlatok  alkal- 
mával tett  híres  fejedelmi  nyilatkozatok.  De  annak  a 
kedvezésnek,  melyet  a magyarság  az  udvartól  remél 
vagy  a melyet  már  biztosítottnak  is  hisz,  roppant  nagy 
ára  van;  a viszontszolgálatot  abban  követelik,  mi  a 
hatalomnak  leginkább  szivéhez  van  nőve,  a birodalmi 
egység  javára  tett  concessiókban.  Meg  kell  adni  ezeket 
is,  mert  itt  a legszentebbről  van  szó,  állami  önállóság, 
alkotmányosság,  minden  háttérbe  szorul  a magyar 
nemzetiség  gyarapodása  előtt;  szemet  kell  hunyni  itt, 
sophismákat  kell  magunknak  kitalálni  amott ; arról, 
hogy  a nemzeti  önállóság  irányában  fejleszszük  az 

1867-iki  kiegyezést  vagy  épen  a függetlenségi  párt 
programmjával  álljunk  elő,  szó  sem  lehet. 

De  a magyarosítás  közösügye  az  összes  magyar- 
ságnak, pártkülönbség  nélkül;  ez  az  ügy  két  táborba 
sorakoztatja  az  ország  összes  lakóit,  egyikben  a má- 
gyarság,  a másikban  a nemzetiségek  foglalnak  helyet. 
A kik  a legfontosabb,  a legszentebb  ügyben  egy  tábor- 
ban állanak  s egy  zászló  alatt  küzdenek,  lehetnek-e 
azok  más  politikai  kérdésekben  komoly  ellenfelek,  nin- 
csenek-e  egyenesen  arra  utalva,  hogy  tegyenek  félre 
minden  más  differentiát,  hogy  annál  tömörebben  s egy 
szivvel-lélekkel  végezhessék  a legfontosabb  feladatot? 
Minél  tovább  megy  a nemzetiségi  kérdésben  most 
uralkodó  áramlat,  minél  inkább  átengedi  magát  neki  a 
függetlenségi  párt,  annál  inkább  el  kell  hogy  halvá- 
nyodjék az  eddig  oly  éles  ellentétben  állott  politikai 
pártok  színezete,  a mélyre  ható  antagonismus  elenyészik 
s a komoly  küzdelem  családi  perpatvarrá  változik. 
Láthatunk  ily  fejlődést  már  is  a nemzetiségeknél,  kik 
csakis  a nemzetiségi  kérdéssel  elfoglalva,  más  politikai 
kérdésekben  szint  nem  vallanak.  Ez  a nihilismus  kö- 
vetkezhetik  nálunk  is  előbb-utóbb. 

Tizenöt  millió  magyar  honpolgárral  meg  lehet  csiná  lni 
azt  a korszakot  alkotó  rendszerváltozást,  a füoforetlen- 
ségi  programm  megvalósítását,  de  félannyi  magyarral 
nem  lehet.  Ha  ily  nagy  dolgot  akarunk  keresztülvinni, 
akkor  nem  szabad  fennállani  annak  az  alkotmányos 
fictiónak,  mely  a nemzetiségeknek  a politika  teréről 
való  teljes  leszorításával  hivatalos  nemzetül  egyedül  a 
magyarságot  szerepelteti.  A mily  viszonyban  vagyunk 
most  a nemzetiségekkel,  Bécscsel  szemben  erősebb  actióba 

nem  léphetünk.  Frontot  csinálni  egyrészről  Bécsnek, 
másrészről  a nemzetiségeknek,  ez  annyi  mint  két  malomkő 
közé  helyezni  a magyarságot,  hogy  összemorzsoltassék. 

A nemzetiségeket  kibékíteni,  velők  egy  legalább 
kielégítő  modus  vivendit  megállapítani  nem  egyik 
vagy  másik  pártnak,  hanem  a nemzetnek,  nevezetesen 
a magyarságnak  közösügye,  életkérdése.  De  annyi 
bizonyos,  hogy  a különböző  pártok  e kérdést  illetőleg 
nincsenek  egy  és  ugyanazon  helyzetben.  A közös- 
ügyes  párt  is  utópiát  kerget  a magyarosítás  politiká- 
jával, de  annak  a politikának  követésében,  mely 
szerint  az  osztrák  sas  szárnyai  alatt  kell  keres- 
nünk oltalmat  a nemzetiségek  ellen,  kétségtelenül 
több  logicával  jár  el,  mint  a függetlenségi  párt.  A kö- 
zösügyes párt  inkább  van  abban  a helyzetben,  hogy 
az  udvari  politika  semleges  vagy  épen  jóakaratíilag 
semleges  magatartását  igénybe  vehesse  és  kihasznál- 
hatni remélhesse,  mert  e párt  mindinkább  belemegy 
abba  az  áramlatba,  melynél  fogva  kész  teljesíteni  az 
udvari  politika  által  megvárt  viszonszolgálatokat.  És 
ez  a párt  meg  van  elégedve  a dolgok  mostani  rend- 
jével, az  állami  önállóság  kivívásáért  akarni  nyomást 
gyakorolni  a hatalomra,  ez  az  ő törekvésének  körén 
kívül  áll. 

Ez  egy  szerencsétlen  s előbb-utóbb  végzetessé 
válandó  politika,  de  erről  is  el  lehet  mondani  Ham- 
letiéi, hogy  ebben  van  rendszer.  A függetlenségi  párt 
azonban  egészen  más  helyzetben  van.  E párt  nem 
mehet  bele  abba  a titkos,  egyátalában  nem  emlege- 
tett, de  azért  nemcsak  létező,  hanem  egész  politikai 
helyzetünk  fölött  uralkodó  pactumba,  mely  abból  áll, 


hogy  hunyjunk  szemet  a birodalmi  egységre  való  tö- 
rekvésre, versenyezzünk  a nemzetiségekkel  a hatalom 
kedvezéseire,  biztosítsuk  minden  áron  a nemzetiségek 
ellen  a hatalom  támogatását.  A függetlenségi  párt, 
ha  magát  megtagadni  nem  akarja,  nem  hunyhat  sem- 
mire szemet,  sőt  egyik  legfőbb  feladatának  kell,  hogy 
tekintse,  fentartani  szemben  a birodalmi  egységre  való 
törekvésekkel  a nemzet  jogait.  A függetlenségi  párt 
nincs  megelégedve  a tényleges  állapottal,  neki  egy 
nagy  czélja  van,  az  állami  függetlenség  kivívása  s ezt 
a czélt  elérni  csak  az  ország  összes  lakóinak  egyesí- 
tett akaratával  lehet.  Az  a tényező,  melyre  a kor- 
mánypárt számít,  megbízhatlan,  de  ő mondhatja,  némi 
plausibilitással,  hogy  meg  fogja  nyerni  támogatását, 
legalább  semlegességét ; de  a függetlenségi  párt  ugyan- 
ezt a hatalmas  tényezőt  nemcsak  hogy  meg  nem 
nyerheti,  de  egyenesen  provocálja.  Mire  támaszkodik 
tehát  a maga  nemzetiségi  politikájának  keresztülvite- 
lére ; hiszi-e,  hogy  minden  támasz  nélkül  keresztül 
viheti  r 

A függetlenségi  pártnak  nem  az  volna  feladata, 
hogy  a nemzetiségek  irányában  a ((feszítsd  meg!» 
hangoztatásában  más  pártokkal  versenyezzen  s a mint 
nem  egyszer  sajnosán  volt  tapasztalható,  rajtuk  túl  is 
tenni  törekedjék,  e pártnak  nincs  szüksége  rá,  hogy 
ily  tüntetésekkel  bizonyítsa  a hazafiságát;  hanem  igen  is 
az  volna  föladata,  hogy  ő vegye  kezébe  a nemzetisé- 
gekkel való  kibékülés  ügyét;  neki  kellene  initiálni  azt 
a nagy  művet,  mely  ha  sikerűi,  a fenforgó  körülmé- 
nyek közt  egy  új  honalapítás  jelentőségével  bír. 

Belefogjon  egy  lehetetlenségbe  s ezért  vállalja 

magára  azt'  a vádat,  hogy 
segeivel 1 czimbórál  ? Én  nem  áhítozom  lehetetlenség 
után  és 1 sohasem  ajánlottam  oly  eszközöket,  melyek 
erkölcsi  lehetetlenséget  foglalnak  magukban  Én  meg- 
engedem azt,  hogy  a nemzetiségi  rajongókat  és  túlzó- 
kat kielégíteni  nem  lehet,  megengedem  azt,  hogy  tel- 
jesen megszüntetni  minden  nyelvi  és  nemzetiségi  súr- 
lódást s elérni  a zavartalan  béke  és  nyugalom  arany- 
korát rövid  idő  alatt  semmi  esetre  sem  lehet ; de  arról 
lelkem  mélyéből  meg  vagyok  győződve,  hogy  igen  is 
lehetséges  teremteni  oly  állapotot,  hogy  e hazának 
minden  nyelvű  és  fajú  gyermeke  megnyugodjék  sorsá- 
ban s visszautasítsa  a rajongóknak  nyaktörő  bonta- 
kozási  terveit. 

A függetlenségi  párt  ezen  az  úton  biztosíthatná 
törekvései  számára  az  actualitást.  Megszerezvén  a nem- 
zet számára  a nemzetiségek  jóindulatát,  megmérhetlen 
szolgálatot  mutathatna  föl  s ez  által  mint  a közélet- 
nek  tényezője  fontosságban  nagy  mértékben  emelked- 
nék. Magához  csatolva  azt  az  erőt,  melyet  a nemze- 
tiségek támogatásából  meríthetne,  a párt  egyenesen  és 
közvetlenül  tarthatna  czélja  felé : leszorítani  az  ural- 
kodó pártot  és  követelni  saját  programmjának  meg- 
valósítását. 

Ezzel  lépne  a párt  a cselekvés  terére,  igazán,  s nem 
volna  kénytelen  arra  szorítkozni,  hogy  a nemzet  köré- 
ben a nemzeti  szabadság  eszméjét  fentartotta.  Szép  és 
fontos  feladat  ez  is  és  a párt  mint  mindig,  meg  fogja 
tenni  e tekintetben  kötelességét  minden  körűimé- 
nyék  közt;  de  egyedül  erre  szorítkozni  a független- 
ségi pártnak  nem  lehet  feladata,  az  ő feladata  az,  hogy 


pártczélokból  a haza  ellen- 

diadalra  juttassa;  a nerpzeti  függetlenig  ügyét  A most 
követett  nemzetiségi  politikával  arra  kárhoztatja  m^gát, 
hogy  kizárólag  annak  a másik  feladatnak  teljesítésére 
szorítkozzék  s ebben  lehetlen,  hogy  el  ne  lankadjon 
előbb-utóbb.  Lidérczként  fog  mellére  nyomakodni  ez  a 
nemzetiségi  politika,  ezt  cselekszi  már  e pillanatban  is, 
ezért  lehet  észlelni  azQkat  az  aggályos  jeleket,  melyekre 
rámutattam  e sorokban 

